text:
DYONDZISA VANA VA WENA
Yesu Kreste
—Xana Hi Fanele Hi N’wi Tsundzuka Njhani?
Hi December vanhu vo tala emisaveni hinkwayo va vona swifaniso swa Yesu loko a ha ri ricece. U va a ri exidyelweni, ku nga bokisi lerikulu laha ku hlayisiwaka byanyi bya swifuwo leswaku swi dya kona. Xana hi fanele hi tsundzuka Yesu tanihi n’wana ntsena?— * A hi buleni hi ndlela ya nkoka leyi hi nga n’wi tsundzukaka ha yona. Hi nga dyondza eka leswi humeleleke ntlawa wa varisi lava a va ri enhoveni ekusuhi ni le Betlehema hi vusiku byebyo.
Hi xitshuketa ku humelele ntsumi eka varisi. Yi va byele leswi: “Namuntlha mi velekeriwe Muponisi, loyi a nga Kreste Hosi.” Ntsumi yi tlhele yi va byela leswaku a va ta kuma Yesu a “phutseriwe hi malapi ya tinguvu, [a] etlele exidyelweni.” Hi nkarhinyana tintsumi tin’wana to tala ti sungule “ku vonga Xikwembu.”
A wu ta titwa njhani loko u twa tintsumi ti vonga Xikwembu?— Varisi va tsakile! Va te: “Hakunene a hi fambeni hi ya fika eBetlehema, hi ya vona nchumu lowu wu endlekeke.” Va kume “Mariya swin’we na Yosefa, ni ricece ri etlele exidyelweni.”
Hi ku hatlisa, van’wana na vona va ye eBetlehema laha Mariya na Yosefa a va ri kona. Loko varisi va va byela leswi humeleleke, hinkwavo va hlamarile. Xana wa swi tsakela ku tiva swilo leswi swo hlamarisa?— Hinkwerhu ka hina lava rhandzaka Xikwembu ha swi tsakela. Sweswi a hi voneni leswaku ha yini ku velekiwa ka Yesu ku endle leswaku ku va ni ntsako lowukulu. Leswaku hi endla tano, a hi tlheleleni endzhaku emahlweni ko va Mariya a tekiwa.
Siku rin’wana ntsumi leyi vuriwaka Gabriyele yi endzele Mariya. Yi n’wi tshembise leswaku a ta veleka n’wana loyi a nga ta “va lonkulu naswona u ta vuriwa N’wana wa La nge Henhla-henhla.” Gabriyele u te: ‘U ta va hosi naswona mfumo wakwe a wu nge vi na makumu.’
Mariya a a lava ku tiva ndlela leyi sweswo a swi ta endleka ha yona, tanihi leswi a nga si tshama a tivana ni wanuna. Kutani Gabriyele u n’wi byele leswi: “Matimba ya La nge Henhla-henhla ma ta ku funengeta. Hikwalaho ka sweswo lexi nga ta velekiwa na xona xi ta vuriwa lexo kwetsima, N’wana wa Xikwembu.” Ku susa N’wana wa Xikwembu etilweni kutani vutomi byakwe byi nghenisiwa embelekweni wa Mariya leswaku a kula a va n’wana—a ku ri singita lerikulu!
Xana u tshama u vona swifaniso leswi kombaka ‘vavanuna vanharhu vo tlhariha’ va endzele Yesu loko a ha ri n’wana swin’we ni varisi?— Hi minkarhi ya Khisimusi swifaniso swo tano swi tolovelekile. Kambe a swi pakanisi. Hakunene ‘vavanuna volavo vo tlhariha’ a ku ri vangoma va swilo swa le mpfhukeni, ku nga vaendli va swilo leswi Xikwembu xi swi solaka. A hi voneni leswaku ku humelele yini loko va fika. Bibele yi ri: “Loko va nghena endlwini, va vona n’wana lontsongo a ri na Mariya mana wakwe.” Kutani hi nkarhi wolowo Yesu a nga ha ri ricece leri tshamaka exidyelweni; a a ri n’wana loyi a a tshama na Yosefa na Mariya endlwini!
Xana vangoma va swilo swa le mpfhukeni va n’wi kume njhani Yesu?— Va kongomisiwe hi “nyeleti,” a yi va kongomisanga eBetlehema kambe yi sungule yi va kongomisa eka Hosi Heroda wa le Yerusalema. Bibele yi vula leswaku Heroda a a lava ku kuma Yesu leswaku a ta n’wi dlaya. Sweswi anakanyisisa hi mhaka leyi. U anakanya leswaku i mani loyi a nga endla leswaku nyeleti yi kongomisa vangoma volavo va swilo swa le mpfhukeni eka Heroda?— A ku nga ri Xikwembu xa ntiyiso, ku nga Yehovha, kambe a ku ri nala wa xona, ku nga Sathana Diyavulosi!
Namuntlha Sathana u ringeta ku endla vanhu va teka Yesu tanihi n’wana la nga pfuniki nchumu. Kambe ntsumi Gabriyele yi byele Mariya yi ku: ‘U ta va hosi naswona mfumo wakwe a wu nge vi na makumu.’ Sweswi Yesu u fuma tanihi Hosi etilweni naswona ku nga ri khale u ta herisa valala hinkwavo va Xikwembu. Leyi hi yona ndlela leyi hi faneleke hi tsundzuka Yesu ha yona naswona hi fanele hi byela van’wana hi mhaka leyi.
Hlaya matsalwa lawa eBibeleni ya wena
^ ndzim. 3 Loko u hlayela n’wana, mfungho lowu wu endleriwe ku ku tsundzuxa leswaku u yima, kutani u rindzela leswaku a hlamula xivutiso xa kona.
DYONDZA SWO TALA
Yesu Kreste I Mani?
Dyondza xivangelo lexi endlaka Yesu a va Mesiya loyi a tshembisiweke, laha a humaka kona ni leswaku ha yini a ri N’wana wa Yehovha loyi a tswariweke a ri swakwe.
Nkutsulo I Nyiko Ya Nkoka Leyi Humaka Eka Xikwembu
I yini nkutsulo? Xana wu nga ku vuyerisa hi ndlela yihi?


c: text/html

text:
1Ngu toneto, awe, mwanangu, tsana ka tikateko ti ti ku ka Kristu Jesu. 2Ati u nga ti engisa kwangu masoni ka tifakazi ta tingi, ti veke manzani ka vavamna vo thembeka, ava va si kotako kugondisa vamwane. 3Nawe, xaniseka kumweko ni nani, nga disotxhwa da dinene da Kristu Jesu. 4A walo mthu wu, a ku, a di yimbini, a txi ti ningetela ka mithumo ya kuhanya kuwa, ngako a txi lava kutsakisa awule a nga m'ramba kuta yimbini. 5Kufana ni toneto, amu ka mapalisana a kulwa, ndena ya kulwa kha yi amukeli m'bhoti, ngako yi sa lwa ngu tifanelo ti ti lavekako. 6Mdimi wu a thumako ngu ku ti karata, ngene a fanelako kuthanga a txi amukela mihando. 7Engisa ti ni wombako, se Mkoma a na ku ninga kuziva totshe timhaketo. 8Alakanya Jesu Kristu, a nga wuka ka vakufa, ene wa lixaka la Dhavhidha, madingano ni Evhangeli yi ni yi txhumayelako, 9ayi ni xanisekako ngu mhaka ya yona, ni za ni sungwa ngu tingomondo nga no va txigevenga, kambe dipswi da Txizimu kha di na kusungwa ngu tingomondo. 10Ngu konaho ni timiselako ka totshe, ngu mhaka ya vasawulwa, kasiku nivona ve mana kuhanyiswa kuwa ku humako ngu ka Jesu Kristu, kumweko ni kupfaliswa ko mbi guma. 11Di thembekile dipswi di di ku kha dona: “Ngako hi txi fa kumweko nayo, hi na wuka kumweko nayo kambe; 12ngako hi txi xaniseka kumweko nayo, hi na fuma kumweko nayo.Ngako hi txi m'lamba, nene a na hi lamba; 13ngako hi si thembeki,ene a na zumba a di thembekile,nguko kha na ku ti kaneta apune.” 14Va alakanyise timhaka tiya, u txi ti fakaza masoni ka Txizimu, ti to ku laveka va si kanetisani ngu mapswi, nguko kuphikizana kha ku vhuni txilo, tsena ku thuma kutimeta ava va ti engisako. 15Khutalela kumaneka masoni ka Txizimu u di mthu wu a nga dukwa, txithumi txi txi si faneliko kutelwa ngu tingana, awu a gondisako dipswi da ditshuri ngu nzila yo lulama. 16Hambana ni mabhulo a walo, o mbi na wukhongeli, nguko ava va ma dhundako, va na ya masoni ngu kunyenya Txizimu, 17mapswi awe ma fana ni nyamakazi, a sakatako mmidi. Hagari kwawe kuna ni Himenewu ni Filetusi. 18Vona va hambanile ni ditshuri ngu kuwomba ti to ta kuwuka ka vafi ti pindile kale, ve khuvekisa vamwane amu ka kukholwa. 19Hambi keto, makhato o tsana ma nga vekwa ngu Txizimu ma ngadi zumbisekile, ma nyathetwe txitambu txa dipswi diya di ku: “Mkoma wa va ziva ava va m'lumbako”. Ni tiya kambe ta ku: “Wuhi ni wuhi a fakazako ngu ditina da Mkoma a na hambane ni wubihi”. 20Ka nyumba ya hombe kha ku maneki siya sa nzalama ni sa silivhela dwe, aniko sa maneka kambe ni sa mavato ni sa dibumba; simwane sina ni mthumo wa lisima la hombe, simwane kha si na mthumo wa lisima la hombe. 21Ngu konaho, awu a ti basisako ka sihoxo siya a na va i di txiya txa hombe, txo sawuleka, txa kuvhuna ka nyamne wa txona, atxi txi nga lulamiselwa wotshe mthumo wa wunene. 22Vayilela minavelo yo biha ya vavaphya. Tsimbila ngu nzila yo lulama, ya likholo, ya lirando, ya kudikha, kumweko ni vale va khongelako ngu ditina da Mkoma, ngu mbilu yo basa. 23Nyenya kukanetisana ka wuphukuphuku, ku si vhuniko txilo. Wa ti ziva ti taku eto ti vanga mazolonga. 24Kasi awu i ku txithumi txa Mkoma kha faneli kulwa mazunga. A fanete kuhanya ngu kuthutha ni votshe vathu, a txi ziva kugondisa, a txi hunisela amu ka sixaniso. 25U fanete kulaya khakwati ava va kanetako, ngu kurinzela ti to Txizimu txi na va ninga mtamo wa kuhunduluka, 26ni ku va ninga kambe kutshumela ve wuya ka wuzivi, txi va ponisa ka mlawu wa Sathane, a nga ti va bzwetile ngu wona, kasiku ve maha kuranda kwakwe.
Copyright
Learn More

robotstxt: allowed

filter: keep


text:
SWIVUTISO SWA VAHLAYI . . .
Xana Yesu U Tshembise Muendli Wa Leswo Biha Vutomi Bya Le Tilweni?
Xivutiso xi tlakuka hileswi Yesu a tshembiseke khamba leri a ri hayekiwe etlhelo kakwe vutomi bya nkarhi lowu taka eParadeyisini. Yesu u te: “Ndzi tiyisile namuntlha ndzi ri eka wena, U ta va na mina eParadeyisini.” (Luka 23:43) Xiya leswaku Yesu a nga vulanga leswaku Paradeyisi yi ta va yi ri kwihi. Kutani, xana Yesu a a vula leswaku muendli wa leswo biha u ta ya na yena etilweni?
Xo sungula, a hi kambisiseni loko ku ri hileswaku muendli yoloye wa leswo biha a a ti fanelekela timfanelo to ya etilweni. Vanhu lava nga ni ntshembo wo ya hanya etilweni va fanele va khuvuriwa ematini ni hi moya lowo kwetsima, leswi vulaka ku va vadyondzisiwa va Yesu swin’we ni vana va Xikwembu. (Yohane 3:3, 5) Mfanelo yin’wana hi leswaku va yingisa milawu ya Xikwembu ya mahanyelo naswona va kombisa timfanelo to tanihi ku tshembeka ni ntwela-vusiwana. (1 Vakorinto 6:9-11) Va fanele va tlhela va hambeta va tshembeka eka Xikwembu ni le ka Kreste ku fikela loko va fa. (Luka 22:28-30; 2 Timotiya 2:12) Loko ntsena va fikelela leswi lavekaka va nga faneleka ku teka vutihlamuleri bya swilo leswi va nga ta va va swi khathalela etilweni, ku nga ku tirha tanihi vaprista ni tihosi na Kreste va fuma vanhu ku ringana malembe ya gidi.—Nhlavutelo 20:6.
Ku hambana ni sweswo, muendli wa leswo biha loyi a hayekiwe ekusuhi na Yesu a a ri khamba naswona u fe a ri khamba. (Luka 23:32, 39-41) I ntiyiso leswaku u kombise langutelo leri nga ni xichavo loko a byela Yesu a ku: “U ndzi tsundzuka loko u nghena emfun’weni wa wena.” (Luka 23:42) Nilokoswiritano, a a nga khuvuriwanga, a a nga ri mudyondzisiwa wa Yesu loyi a hlawuriweke ku ya hanya etilweni naswona a nga tikombisanga leswaku a lulamile kumbe ku tshembeka evuton’wini byakwe. Xana swa twala leswaku Yesu a a ta n’wi tshembisa ku va hosi ya le tilweni etlhelo ka valandzeri vakwe lava tshameke va tshembekile eka Xikwembu ku fikela emakumu?—Varhoma 2:6, 7.
Hi xikombiso: Loko munhu la ku yiveleke mali a kombela ku rivaleriwa, u nga ha endla xiboho xa leswaku a wu nge n’wi khomisi. Kambe xana u nga n’wi tshemba leswaku a nga fambisa bindzu ra wena kumbe a khathalela ndyangu wa wena? A wu ta lava leswaku vutihlamuleri byebyo byi nyikiwa munhu loyi u n’wi tshembaka. Hilaha ku fanaka, lava nyikiwaka ntshembo wo ya hanya etilweni va fanele va tikombisa leswaku va nga swi kota ku tshembeka ni ku hanya hi milawu yo lulama ya Xikwembu loko va ri karhi va fuma vanhu. (Nhlavutelo 2:10) Hambileswi mudyohi loyi a kombiseke ku hundzuka hi nkarhi wo hetelela wa vutomi byakwe, a a nga tshembekanga.
Kutani Yesu a nga n’wi byelanga mudyohi loyi leswaku a a ta va na yena etilweni hi rona siku rero. Yesu a nga yanga etilweni hi rona siku rero. Ematshan’weni ya sweswo, a a ri “embilwini ya misava”—esirheni—ku ringana masiku manharhu. (Matewu 12:40; Marka 10:34) Hambi ku ri endzhaku ka ku pfuxiwa kakwe, u tshame emisaveni ku ringana masiku ya 40 a nga si tlhelela etilweni. (Mintirho 1:3, 9) Xisweswo, a swi nga ta koteka leswaku mudyohi loyi a va na Yesu etilweni hi rona siku rero.
Kutani xana mudyohi loyi u nghene eParadeyisini yihi? Endzhaku ko pfuxiwa, u ta va eParadeyisini ya laha misaveni, leyi Yesu a nga ta va a yi fuma. (Mintirho 24:15; Nhlavutelo 21:3, 4) Leswaku u dyondza leswi engetelekeke hi Paradeyisi leyi ni leswi Xikwembu xi swi lavaka eka wena leswaku u nghena eka yona, bula ni un’wana wa Timbhoni ta Yehovha.


text:
XALAMUKA! NO. 5 2016
Xana Yesu U Tshame A Hanya?
Hi byihi vumbhoni lebyi matimu ma byi vulaka?
Xana Yesu U Tshame A Hanya?
A hi tweni leswi vakambisisi va manguva lawa ni va khale va swi vulaka hi mhaka leyi.
Leswi Endlekaka Le Amerika
Ntshikilelo ni madzolonga ko va swin’wana swa swiphiqo leswi karhataka vanhu ematikweni man’wana ya le Amerika. Xana vutlhari lebyi kumekaka eBibeleni byi nga pfuna?
Dyondzisa N’wana Wa Wena Hi Timhaka Ta Masangu
Vana va hlaya rungula leri vulavulaka hi timhaka ta masangu va nga si mila ni meno. Leswi u faneleke u swi tiva. Leswi u nga swi endlaka leswaku u sirhelela vana va wena.
Elemente Leyi Hlamarisaka
Khaboni i elemente ya nkoka swinene evuton’wini ku tlula tielemente hinkwato. I yini lexi endlaka leswaku yi va ya nkoka?
Ku Khensa
Ku kombisa mfanelo leyi swa vuyerisa swinene. Xana u nga yi hlakulela njhani mfanelo leyi?
Aristotle
Vonele ra aristotle ri khumbe vativi va filosi swin’we ni tidyondzo ta vukhongeri.
“Hi Dyondze Mhaka Leyintshwa!”
Tivhidiyo leti kokaka rinoko ra vadyondzisi ku katsa ni vanhu van’wana ta kumeka eka jw.org.
Swin'wana Leswi Nga Kona Eka Website Leyi
Vana La Tlangelaka
U nga swi kombisaka njhani leswaku wa va nkhensa lava ku endleleke swo karhi?


text:
Ku Thwasa Ka Ntlawa Wa Vu-134 Wa Xikolo Xa Bibele Xa Giliyadi Xa Watchtower
—“Tekelela Ripfumelo Ra Vona”
Ntlawa wa vu-134 wa mathwasana ya Xikolo xa Bibele xa Giliyadi xa Watchtower wu thwase hi Mugqivela, March 9, 2013 entsindza wa dyondzo wa Timbhoni ta Yehovha ePatterson le New York. Xikolo lexi, xi dyondzisa malandza ya Yehovha lama nga ni ntokoto leswaku ma tirha hi ndlela leyi humelelaka swinene ensin’wini. Vanghana, swirho swa ndyangu ni vaendzi van’wana, a va ri kona hi siku leri swichudeni swi thwaseke ha rona naswona nhlayo ya vanhu lava a va ri kona a yi ri 9 912.
Mark Sanderson la nga xirho xa Huvo leyi Fumaka ya Timbhoi ta Yehovha, a a ri mutshama xitulu eka nongonoko wa kona. U tsundzuxe vayingiseri leswaku Xikolo xa Giliyadi xi sunguriwe hi February 1, 1943 naswona se ku hundze malembe ya 70 xi ri kona. Hi siku rero, Nathan Knorr murhangeri wa xikolo, u vule xikongomelo xa xikolo lexi a ku: “Ku ni madzana ya magidi lama nga fikeleriwaka [hi mahungu lamanene ya Mfumo wa Xikwembu] loko ko va ni vatirhi lava engetelekeke ensin’wini. Hi nseketelo wa Hosi va ta engeteleka.” Xana Makwerhu Knorr a a tiyisile?
Xiya xikombiso. Endzhakunyana loko ku sungule xikolo, Makwerhu Knorr u endzele eMexico naswona a a ri karhi a lava tindhawu laha mathwasana ya Giliyadi ma nga ta rhumeriwa kona. Hi nkarhi wolowo, mavandlha hinkwawo lama nga ekule ni Doroba ra Mexico hi tikhilomitara ta 240, a ma rhambiwile eka nhlangano naswona ku te vanhu va 400. Sweswi se ku hundze malembe ya kwalomu ka 70 ku sukela loko mathwasana yo sungula ya Giliyadi ma fikile eMexico naswona loko ko rhambiwa vanhu va kwalaho namuntlha eka nhlengeletano leyi fanaka, ku nga languteriwa nhlayo leyi tlulaka 200 000!
“I Yini Lexi Nga Evokweni Ra Wena?” Anthony Griffin, xirho xa Komiti ya Rhavi le United States, u vulavule hi nhloko-mhaka leyi a yi sekeriwe eka Eksoda 4:2. Kwalaho Xikwembu xi vutise Muxe xi ku: “I yini lexi nga evokweni ra wena?” Muxe u hlamule a ku: “I nhonga.” Yehovha u tirhise nhonga yoleyo tanihi xikombiso xa vulawuri ni ntirho lowu a wu nyikeke Muxe. (Eksoda 4:5) Muxe u endle kahle hi ku tirhisa vulawuri byakwe leswaku a kwetsimisa Xikwembu kambe a nga xi tsakisanga loko a byi tirhisela ku tikwetsimisa ni ku sola-sola vamakwavo hilaha a endleke hakona ‘eMeriba.’—Tinhlayo 20:9-13.
Makwerhu Griffin u fanise nhonga ya Muxe ni ndzetelo wa swilo swa moya lowu swichudeni swa Giliyadi swi wu kumeke, a tlhela a swi khutaza leswaku ndzetelo wolowo swi nga wu tirhiseli ku tshikilela van’wana. Kambe u swi khutaze a ku: “Tirhisani leswi mi nyikiweke swona leswaku mi dzunisa ni ku kwetsimisa Yehovha naswona mi ta hambeta mi va nkateko eka lava mi va tirhelaka.”
“Tsundzuka Manna.” Stephen Lett, xirho xa Huvo leyi Fumaka, u boxe tidyondzo ta mune leti landzelaka leti hi nga dyondzaka eka tona hi manna leyi Xikwembu xi yi nyikeke Vaisrayele hi singita emananga.
Hambeta u tirha hi matimba. (Tinhlayo 11:8) Leswaku Vaisrayele va vuyeriwa hi manna, a va fanele va hatla va yi hlengeleta ivi va yi lunghiselela leswaku yi ta dyiwa.—Eksoda 16:21.
U nga tshuki u n’unun’utela malunghiselelo ya Yehovha. (Tinhlayo 11:5, 6) Vaisrayele a va n’unun’utela Muxe hikwalaho ka manna kambe Yehovha u swi teke onge hiloko va n’unun’utela yena. Ku fana ni manna, swakudya swa moya leswi hi swi kumaka a hi minkarhi hinkwayo swi hi tsakisaka kambe minkarhi hinkwayo swa pfuna. Hi fanele hi tlangela malunghiselelo hinkwawo ya Yehovha.
Tshemba hi ku helela leswaku Yehovha u ta ku khathalela. Xikwembu a xi endla leswaku manna yi kumeka siku rin’wana ni rin’wana naswona a yi va kona hilaha ku phindhiweke kambirhi hi siku leri rhangelaka Savata. (Eksoda 16:22-26) Hilaha ku fanaka, ha tshemba leswaku Xikwembu xi ta hi nyika leswi hi swi pfumalaka.—Matewu 6:11.
Ku nga yingisi a swi nge pfuki swi tise mikateko. (Eksoda 16:19, 20, 25-28) Vaisrayele lava ringeteke ku hlengeleta manna hi siku ra Savata, Yehovha a nga va tsakelanga naswona lava hlangeleteke manna hi siku ra vuntlhanu ra vhiki, va kume yi ri ni swivungu ni risema ro nyenyetsa.
Makwerhu Lett u khutaze swichudeni leswaku swi tsundzuka dyondzo leyi hi yi kumaka malunghana ni manna kutani Yehovha u ta ‘mi pfulela tinyangwa ta ndhambhi ya matilo kutani a mi chululela nkateko, kukondza ku nga ha pfumaleki nchumu.’—Malakiya 3:10.
“Lunghekela Vutomi eMisaveni Leyintshwa.” William Samuelson, mulanguteri wa Ndzawulo ya Swikolo swa Vutirheli bya le Tilweni, u hlamusele leswaku hambileswi hi byi languteleke hi mahlo-ngati vutomi bya le misaveni leyintshwa, i swa nkoka swinene leswaku hi tlhela hi byi lunghekela. Sweswo swi lava leswaku hi ‘hluteka emianakanyweni.’—1 Petro 4:7.
Hi kombisa leswaku hi hlutekile emianakanyweni hi ndlela leyi hi langutaka ku nga hetiseki ka hina ha yona. A hi fanelanga hi sola Sathana ni misava leyi lawuriwaka hi yena hikwalaho ka ku tsana ka hina, kumbexana hi ehleketa leswaku hi ta lulamisa swihoxo swa hina emisaveni leyintshwa endzhaku ka loko Xikwembu xi suse minkucetelo yoleyo yo biha. Sweswi hi nga swi kota ku lwisana ni mikhuva yo biha yo tanihi vutianakanyi, hi ku “ambala vumunhu lebyintshwa.”—Vaefesa 4:24.
“Veka Xitsalo Xa Wena Ehansi.” Mark Noumair, muleteri wa Giliyadi, u tirhise xikombiso xa xitsalo leswaku a hlamusela “xilaveko xo tsala rungula ra wena ra vutomi.” Hi ‘veka xitsalo xa hina ehansi’ hi ku pfumelela Yehovha leswaku a tsala rungula.
Xikombiso xa Hosi Sawulo i xilemukiso emhakeni leyi. Loko a ha sungula vuhosi byakwe, a a ri wanuna wo rhula a tlhela a titsongahata. (1 Samuwele 10:22, 27; 11:13) Kambe hi ku tsopeta ka tihlo, a a “titsalela rungula ra yena” a endla leswi a a vona swi lulamile a tlhela a tidzunisa. Yehovha u n’wi bakanyile hileswi a a nga yingisi.—1 Samuwele 14:24; 15:10, 11.
Hambileswi swichudeni swi tshameke swi tshembekile ku fikela sweswi, Makwerhu Noumair u swi tsundzuxe leswaku swi fanele swi hambeta swi endla ntirho wa Xikwembu hi ndlela ya xona. U tsundzuxe swichudeni a ku: “Tsundzukani leswaku ku va Xikwembu xi mi tirhisa a swi vuli leswaku xa tsaka ha n’wina.” Hi xikombiso, Muxe u tsandzeke ku landzela swiletelo swa Xikwembu loko hi singita a endle leswaku ku huma mati eribyeni. U kume vuyelo kambe a nga yi kumanga mikateko ya Yehovha.—Tinhlayo 20:7-12.
“Ku Landzela Rito Ra Ntsumi Leyi Hahaka eMpfhukeni.” Sam Roberson, muleteri wa Giliyadi u sekele tinhla takwe eka Nhlavutelo 14:6, 7. Endzhaku ka sweswo, u vulavule ni swichudeni hi minkombiso leyi swa ha ku yi endlaka ya ntirho wo chumayela hi Mfumo. Hi xikombiso, loko xichudeni xin’wana xa ha hlakarhela endzhaku ko endliwa vuhandzuri, xi chumayele muongori exibhedlhele. Muongori yoloye a a huma ePeru kutani u sungule ku burisana na yena hi ku n’wi komba xifaniso xa ntirho wo chumayela eChachapoyas le Peru, eka Web site ya jw.org. Sweswo swi endle leswaku a sungula dyondzo ya Bibele na yena swin’we ni nuna wakwe.
“U Ndzi Yengile, Lerova Ndzi Yengeka.” (Yeremiya 20:7) Allen Shuster la nga xirho xa Komiti ya Rhavi ra le United States, u vulavurisane ni vatekani vambirhi va le tlilasini. Swichudeni leswi a swi titwa onge Yehovha u swi yengile. Hi ndlela yihi? Eku sunguleni a swi chava leswaku a swi nge swi koti ku heta xikolo xa Giliyadi. Kambe loko xikolo xi ri karhi xi ya emahlweni, swi hlamale ngopfu hi mpfuno lowu swi wu kumeke lowu swi endleke leswaku swi humelela. Makwerhu wa xisati Marianne Aronsson, u hlamusele ku tlangela ka yena hikwalaho ka ndzetelo lowu a wu kumeke eGiliyadi a ku: “A ndzi nge he pfuki ndzi ve ni xiphiqo malunghana ni ku tiva leswaku ndzi ta hlaya yini—Ndza swi vona leswaku ndzimana yin’wana ni yin’wana ya Bibele i ya nkoka eka mina.”
“Tekelela Ripfumo Ra Vona.” David Splane, xirho xa Huvo leyi Fumaka, u nyikele nkulumo-nkulu ya nongonoko leyi a yi sekeriwe eka Vaheveru 13:7, leyi nge: “Tsundzukani lava rhangelaka exikarhi ka n’wina, lava mi byeleke rito ra Xikwembu, naswona loko mi ri karhi mi xiyisisa vuyelo bya ku tikhoma ka vona, mi tekelela ripfumelo ra vona.” Xana lava a va ‘rhangela’ entirhweni wa Timbhoni ta Yehovha eka malembe ya 70 lama hundzeke va ri kombise njhani ripfumelo?
Hi September 24, 1942, Nathan Knorr u khome nhlangano wa va kongomisi va tindhawu timbirhi leti tirhisiwaka hi Timbhoni ta Yehovha naswona a endla xikombela leswaku ku simekiwa xikolo lexintshwa xa Giliyadi leswaku ku leteriwa varhumiwa leswaku va ta yisa ntirho wo chumayela etindhawini tin’wana. Hambiswiritano, swiyimo a swi tikomba swi nga pfumeli leswaku ku va ni xikolo xolexo. Nyimpi ya Vumbirhi ya Misava a yi tinyike matimba naswona a yi endla swi tika kumbe swi nga koteki leswaku ku rhumeriwa varhumiwa ematikweni yo tala. Ku tlula kwalaho, xiyimo xa misava xa ikhonomi a xi wile hi va-1930 naswona nhlengeletano a yi ri ni mali ntsena yo langutela xikolo ku ringana malembe ya ntlhanu. Hambiswiritano, vamakwerhu volavo va kombise ripfumelo hi ku amukela xikombelo xexo.
Mathwasana yo sungula ya xikolo xa Giliyadi na wona ma kombise ripfumelo leri faneleke ri tekeleriwa. Va hlakulele mfanelo yo eneriseka naswona va papalata ku rhandza mali. (Vaheveru 13:5, 6) Vo tala a va vona onge a va nge he tlheli va vona swirho swa mindyangu ya ka vona hikuva a yi nga ta swi kota ku va hakelela leswaku va endzela emakaya. Entiyisweni varhumiwa vo tala a va nga si vona mindyangu ya ka vona ku ringana malembe ya khume kumbe 15 endzhaku ka loko va ye eswiavelweni swa vona. Kambe a va tiyiseka leswaku Yesu u ta hambeta a va khathalela vona ni mindyangu ya ka vona hilaha a endlaka ha kona.—Vaheveru 13:8.
Endzhaku ka loko Makwerhu Splane a vulavule hi mintoko ya van’wana lava tirheke eswiavelweni leswi nga ni mintlhontlho ematikweni mambe, u te: “N’wina vavanuna ni vavasati lavanene mi byarhe matimu lama tsakisaka ya malembe ya 70 ya vavanuna ni vavasati lava veke kona exikolweni xa Giliyadi. . . . Tsakelani ku tirhela Yehovha kun’wana ni kun’wana.”
Makwerhu Splane u hetise xiphemu xakwe hi vhidiyo leyi nga ni swifaniso swa mathwasana ya tlilasi ya vu-77 ya Giliyadi lama sweswi ma tirhaka eRhavini ra Timbhoni ta Yehovha ra le United States ku katsa ni mathwasana mambirhi ya tlillasi yo sungula ya 1943. Swifaniso sweswo swa vhidiyo a swi fambisana ni tinsimu leti a ti tirhisiwa hi Timbhoni ta Yehovha evugandzerini bya tona emalembeni ya 70 lama hundzeke.
Endzhaku ka loko swichudeni swi kume swiavelo swa swona, xichudeni xin’wana xi hlaye papila ro kombisa ku tlangela leri humaka eka swichudeni hinkwaswo. Makwerhu Sanderson, u gimete nongonoko hi ku vula leswaku hambileswi se ku hundzeke malembe ya 70, marito ya Makwerhu Knorr lawa a ma vuleke eka swichudeni swo sungula swa Giliyadi ma ha ri ya nkoka, u te: “Ku nga khatariseki leswaku u rhumeriwa kwihi, tsundzuka leswaku . . . u muhuweleri wa Mfumo; naswona i lunghelo lerikulu leri nga kumiwiki hi mani na mani emisaveni ra ku va muhuweleri la yimbelelaka tinsimu to dzunisa sweswi, emahlweni ka Armagedoni. . . . Ntsena loko u ri ni lunghelo ro chumayela, endla tano.”
DYONDZA SWO TALA
Xikolo Xa Giliyadi Lexi Se Xi Nga Ni Malembe Ya 70 Xi Ri Kona
Xikolo lexi xo hlawuleka xi sungule hi February 1, 1943 le New York. Se xi letele magidi ya vanhu ku dyondzisa van’wana hi Xikwembu.


text:
XIHONDZO XO RINDZA APRIL 2013
Swa Koteka Ku Va Ni Vutomi Lebyi Nga Ni Xikongomelo
Muvumbi wa hina u lava leswaku hi va ni xikongomelo xa xiviri evuton’wini. I yini lexi nga hi pfunaka ku endla tano?
Xana Swa Koteka Ku Hanya Vutomi Lebyi Nga Ni Xikongomelo?
Loko hi langutane ni swilo swo biha kumbe ku karhateka, hi lava ku tiva loko swi koteka ku hanya vutomi lebyi nga ni xikongomelo.
Yesu, Leswi Endleke A Hanya Vutomi Lebyi Nga Ni Xikongomelo
“Xiya swilo swa mune leswi endleke leswaku Yesu a va ni vutomi lebyi nga ni xikongomelo.”
Loko U Landzela Xikombiso Xa Yesu Ni Tidyondzo Takwe U Nga Va Ni Vutomi Lebyi Nga Ni Xikongomelo
Swikombiso swa vutomi bya xiviri swi kombisa ndlela leyi ku tirhisa marito lawa Yesu a ma vuleke eDyondzweni yakwe ya le Ntshaveni ma nga hi pfunaka leswaku hi va ni vutomi lebyi nga ni xikongomelo.
“A Ndzi Ri Ni Tihanyi”
Ku nga khathariseki ku humelela kakwe eka vuyimbeleri, Esa a a swi tiva leswaku vutomi byakwe a byi nga ri na xikongomelo. Dyondza ndlela leyi xiyimbeleri lexi xa vuyimbeleri bya pongo xi kumeke ntiyiso wa xiviri ha yona.
Xana A Wu Swi Tiva?
Ha yini muti wa Ninivha wa khale a wu vuriwa “muti lowu halataka ngati”? Ha yini Vayuda va khale va ake guma ehenhla ka malwangu ya vona?
“Hambetani Mi Kombela, Mi Ta Nyikiwa”
Kambisisa swifaniso swimbirhi swa Yesu eka Luka ndzima 11 leswi hlamuselaka ndlela leyi u nga tiyisekaka ha yona loko swikhongelo swa wena swi twiwa hi Xikwembu.
U ‘Fambe Ni Xikwembu Xa Ntiyiso’
Xana hi nga dyondza yini eka Nowa, nsati wakwe ni ndyangu wa vona?
Tinhlamulo Ta Swivutiso Swa Bibele
Yehovha Xikwembu u lava leswaku u tiva ntiyiso. U ta ku pfuna leswaku u twisisa Matsalwa.
Swin'wana Leswi Nga Kona Eka Website Leyi
I Yini Dyondzo Ya Bibele?
Kuma tinhlamulo ta swivutiso malunghana ni nongonoko wa hina wa dyondzo ya mahala ya Bibele.


text:
Ku Pompela Ngati
—Leswi Madokodela Ma Swi Vulaka Sweswi
Ku ringana makume ya malembe, Timbhoni ta Yehovha a ti soriwa hikwalaho ko ala ku pomperiwa ngati. Ku ala koloko loku sekeriweke eka xileriso xa Bibele xa ku ‘papalata ngati,’ minkarhi yin’wana a ku lwisana ni leswi madokodela a ma ehleketa leswaku i ndlela leyinene yo tshungula vavabyi.
Hambiswiritano, yi ya yi andza nhlayo ya vativi lava nga ni ntokoto eka swa vutshunguri lava hlamuselaka swivangelo swo tirhisa matshungulelo lama nga laviki ku pompela ngati.
Nkandziyiso wa Spring 2013 wa Stanford Medicine Magazine, ku nga magazini wa Stanford University School of Medicine, a wu ri ni xiviko xo hlawuleka lexi vulavulaka hi ngati, lexi xiphemu xin’wana xa xona a xi ri ni nhloko-mhaka leyi nge “Ku Lwisana Ni Mukhuva Lowu Tolovelekeke
Mutsari u tshaha Patricia Ford, M.D., musunguri tlhelo mufambisi wa Center for Bloodless Medicine and Surgery at Pennsylvania Hospital. Dok. Ford u te: “Ku ni mhaka leyi dumeke ngopfu eka swa vutshunguri ya leswaku vanhu va ta fa loko va nga ri na mpimo wo karhi wa ngati emirini wa vona, ngati yoleyo hi yona leyi ponisaka vutomi . . . Mhaka yoleyo i ntiyiso eswiyin’weni swin’wana, * kambe eka vavabyi vo tala ni le swiyin’weni swo tala mhaka yoleyo a hi ntiyiso.”
Dok. Ford, loyi a tshungulaka Timbhoni ta Yehovha ta kwalomu ka 700 lembe ni lembe, u tlhele a ku: “Madokodela yo tala lawa ndzi vulavulaka na wona . . . a ma ri ni langutelo leri hoxeke ra leswaku vavabyi vo tala a va nge hanyi nikatsongo loko va nga pomperiwi ngati . . . Na mina ndzi nga ha va ndzi ehlekete hi ndlela yoleyo. Kambe hi ku hatlisa ndzi dyondze leswaku u nga tshungula vavabyi lava hi ku tirhisa matshungulelo man’wana yo olova.”
Hi August 2012, magazini wa Archives of Internal Medicine wu kandziyise mimbuyelo ya nkambisiso wa vavabyi lava endliweke vuhandzuri bya mbilu exibedlhele xin’wana lowu tekeke malembe ya 28. Timbhoni ta Yehovha ti hatle ti hlakarhela ku tlula vavabyi lava pomperiweke ngati. Timbhoni a ti vanga ni swiphiqo swo tala loko ta ha ri exibedlhele, swi hatle swi vonaka leswaku ti ta pona eka vuhandzuri byebyo naswona ti hanye malembe ya 20 loko ti piminisiwa ni vavabyi lava pomperiweke ngati.
Xihloko xin’wana lexi kandziyisiweke hi April 8, 2013 eka magazini wa The Wall Street Journal xi te: “Vuhandzuri lebyi nga laviki mpompelo wa ngati se i khale byi endliwa eka vavabyi lava alaka ku pomperiwa ngati hikwalaho ka swivangelo swa vukhongeri. Sweswi swibedlhele swi sungula ku tirhisa matshungulelo lawa hi xitalo . . . Madokodela ya vuhandzuri lama khutazaka vuhandzuri lebyi nga laviki mpompelo wa ngati ma vula leswaku matshungulelo lawa ma hunguta swikoxo swo xava ngati, swo yi veka, swo yi tirha, swo yi kambela ni ku yi pompela. Nakambe ma tlhela ma hunguta makhombo yo khomiwa hi switsongwatsongwana leswi kumiwaka hi ku pomperiwa ngati ni swiphiqo leswi endlaka leswaku vavabyi va tshama nkarhi wo leha exibedlhele.”
A swi hlamarisi leswi Robert Lorenz, murhangeri wa ku tirhisiwa ka ngati eCleveland Clinic, a vuleke marito lawa: “U tibyela leswaku u le ku pfuneni ka muvabyi loko u n’wi pompela ngati . . . Kambe hi ku famba ka nkarhi vuyelo byi kombisa leswaku a wu nga ri eku n’wi pfuneni.”
^ ndzim. 5 Leswaku u dyondza hi langutelo ra Timbhoni ta Yehovha malunghana ni ngati, hlaya xihloko lexi nge “Swivutiso Leswi Talaka Ku Vutisiwa
DYONDZA SWO TALA
I Yini Leswi Bibele Yi Swi Vulaka Malunghana Ni Ku Pomperiwa Ngati?
Bibele yi vula leswaku Xikwembu xi hi nyike nawu wa leswaku hi ‘papalata ngati.’ Wu tirha njhani namuntlha?


text:
Xana Bibele Yi Nga Ndzi Pfuna Ku Hanya Ni Vuvabyi Lebyi Nga Tshungulekiki?
Nhlamulo ya Bibele
Ina. Xikwembu xa khathala hi malandza ya xona lama vabyaka. Loko Bibele yi vulavula hi nandza wo tshembeka yi ri: “
Yehovha u ta n’wi seketela ehenhla ka mubedo wa vuvabyi.” (Pisalema 41:3) Loko u ri ni vuvabyi lebyi nga tshungulekiki, magoza manharhu lama landzelaka ma ta ku chavelela:
Khongelela matimba yo tiyisela. U nga kuma “
ku rhula ka Xikwembu loku tlulaka miehleketo hinkwayo” loku nga ta hunguta ku karhateka naswona ku ku tiyisa.—Vafilipiya 4:6, 7.
Vana ni langutelo lerinene. Bibele yi ri: “
Ku tsaka ka mbilu swi tshungula miri. Ku khunguvanyeka, swi heta matimba.” (Swivuriso 17:22, Bibele—Mahungu Lamanene) Vana la tsakeke hikuva sweswo swi ta ku pfuna loko minkarhi yin’wana swi tika naswona swi ta ku pfuna eka rihanyo ra wena.
Vana ni ntshembo eka vumundzuku lebyi hi tshembisiweke byona. Ntshembo lowu, wu ta ku pfuna u tsaka hambileswi u vabyaka. (Varhoma 12:12) Bibele yi vulavula hi nkarhi lowu ku nga riki na “
munhu la tshamaka kona la nga ta ku: ‘Ndza vabya.’” (Esaya 33:24) Hi nkarhi wolowo, Xikwembu xi ta tshungula vuvabyi hinkwabyo lebyi nga tshungulekiki. Hi xikombiso, loko Bibele yi hlamusela ku herisiwa ka vudyuhari yi ri: “
Nyama yakwe a yi ve yintshwa ku tlula evuntshweni; A a vuyele emasikwini ya matimba yakwe ya vuntshwa.”—Yobo 33:25.
Xiya: Timbhoni ta Yehovha ta wu xiya mpfuno lowu Xikwembu xi wu nyikelaka kambe ti tlhela ti lava mpfuno exibedlhele malunghana ni vuvabyi bya ntshikilelo. (Marka 2:17) Kambe a hi khutazi munhu ku tirhisa vutshunguri byo karhi; munhu un’wana ni un’wana u fanele a tiendlela xiboho eka sweswo.
DYONDZA SWO TALA
Loko Nkataku A Lava Ku Khathaleriwa Hileswi A Vabyaka
Hlaya hi swiringanyeto swinharhu leswi nga ku pfunaka loko nkataku a ri ni vuvabyi lebyi nga tshungulekiki.


text:
XIENGETELO
Ku Hlula Mukhuva Wa Ku Enerisa Ku Navela Ka Wena Hi Ku Tikhoma-khoma Swirho Swa Le Xihundleni
Lowu i mukhuva lowu nga xi tsakisiki Xikwembu, lowu endlaka leswaku munhu a anakanya hi ku enerisa ku navela ka yena n’wini ka timhaka ta masangu naswona wu endla leswaku a ehleketa swilo swo biha. * Munhu la hanyaka hi mukhuva lowu u sungula ku languta van’wana tanihi swilo swo tienerisa ha swona. Eka yena timhaka ta masangu a ti endliwi hikwalaho ka rirhandzu, ko va ndlela yo enerisa ku navela ka yena ntsena. Kambe, ku tienerisa koloko ko va ka xinkarhana. Bibele yi vula leswaku hi fanele hi dlaya swirho swa miri “malunghana ni vumbhisa, thyaka, ku navela [ko biha] ka vuxaka bya rimbewu,” kutani munhu la hanyaka hi mukhuva wolowo u va a nga landzeli nawu wa Xikwembu.—Vakolosa 3:5.
Muapostola Pawulo u te: “Varhandziwa, a hi tibasiseni eka swilo hinkwaswo leswi nyamisaka nyama ni moya, hi hetisekisa vukwetsimi hi ku chava Xikwembu.” (2 Vakorinto 7:1) Loko swi ku tikela ku hanya hi ndzayo leyi, u nga heli matimba. Yehovha u tshama a “lunghekele ku rivalela” ni ku pfuna. (Pisalema 86:5; Luka 11:9-13) Leswi ripfalo ra wena ri tshamelaka ku ku karhata nileswi u endlaka matshalatshala yo tshika mukhuva lowu, hambileswi minkarhi yin’wana u pfaka u rheta, swi kombisa leswaku u tiyimisele ku wu hlula. Nakambe, tsundzuka leswaku “Xikwembu i xikulu eka timbilu ta hina naswona xi tiva swilo hinkwaswo.” (1 Yohane 3:20) Xikwembu a xi languti swidyoho swa hina kambe xi languta timbilu ta hina. Tanihi leswi xi vonaka leswi nga etimbilwini ta hina, xi ta yingisela swikhongelo swa hina loko hi kombela ku rivaleriwa. Kutani u nga karhali ku khongela eka Xikwembu hi mbilu hinkwayo ni hi ku titsongahata, ku fana ni n’wana loyi a lavaka mpfuno eka tata wa yena loko a ri ni swiphiqo. Yehovha u ta basisa ripfalo ra wena. (Pisalema 51:1-12, 17; Esaya 1:18) Kambe u fanele u hanya hi ku pfumelelana ni swikhongelo swa wena. Hi xikombiso, u fanele u papalata mixaka hinkwayo ya swifaniso swo navetisa rimbewu ku katsa ni vanghana vo biha. *
Loko swi ku tikela ku tshika mukhuva lowu, vulavula ni mutswari la nga Mukreste kumbe Mukreste la wupfeke ni munghana la ku rhandzaka. *—Swivuriso 1:8, 9; 1 Vatesalonika 5:14; Tito 2:3-5.
^ ndzim. 1 Ku tikhomakhoma swirho swa wena swa rimbewu i ku swi tlangatlangisa ku endlela leswaku u eneriseka hi tlhelo ra rimbewu.
^ ndzim. 2 Ndlela leyinene leyi mindyangu yo tala yi yi tirhisaka leswaku yi lawula ndlela leyi khompyuta ya le kaya yi tirhisiwaka ha yona i ku yi veka laha un’wana ni un’wana a kotaka ku yi vona. Nakambe, mindyangu yin’wana yi xava tiprogreme tin’wana leti sivelaka munhu ku vona swilo leswi nga riki swinene. Hambiswiritano, tiprogreme leti a ti nge siveli hinkwaswo.
^ ndzim. 1 Leswaku u kuma swiringanyeto leswi nga ku pfunaka ku hlula mukhuva lowu, vona xihloko lexi nge “Vantshwa Va Vutisa . . . Ndzi Nga Wu Hlurisa Ku Yini Mukhuva Lowu?” eka Xalamuka! ya November 2006, ni le ka buku leyi nge Swivutiso Leswi Vantshwa Va Swi Vutisaka—Tinhlamulo Leti Tirhaka, Vholumo 1, matluka 205-11.


text:
Dyondzo 78: Voko Ri Tsala eKhumbini
Xana ku endleka yini laha? Vanhu va le nkhubyeni lowukulu. Hosi ya Babilona a yi rhambe vanhu vo tala va xiyimo xa le henhla. A va tirhisa swinwelo swa nsuku ni swa silivhere ni swibya leswi tekiweke etempeleni ya Yehovha eYerusalema. Kambe, xikan’we-kan’we ku humelele rintiho ra munhu emoyeni ri sungula ku tsala ekhumbini. Hinkwavo va chuhile.
Belxatsara, ntukulu wa Nebukadnetsara hi yena a a ri hosi hi nkarhi wolowo. U huwelerile, a vitana tintlhari takwe. Hosi yi te: ‘Un’wana ni un’wana loyi a nga ta hlaya leswi swi tsariweke, a ndzi byela ni nhlamuselo ya swona, u ta nyikiwa tinyiko to tala naswona u ta kuma xikhundlha xa vunharhu hi ku tlakuka emfun’weni.’ Kambe ku hava ni un’we wa tintlhari leti la koteke ku hlaya marito lama tsariweke ekhumbini kumbe ku vula nhlamuselo ya wona.
Mana wa hosi u twe huwa kutani a nghena eholweni leyikulu yo dyela eka yona. U fike a byela hosi a ku: ‘U nga chavi. Ku ni munhu emfun’weni wa wena loyi a tivaka swikwembu swo kwetsima. Loko kokwa wa wena Nebukadnetsara a ha ri hosi u n’wi endle ndhuna ya tintlhari hinkwato. Vito rakwe i Daniyele. N’wi vitaneni, kutani u ta mi byela nhlamuselo ya kona.’
Hiloko Daniyele a tisiwa hi nomu lowu. Endzhaku ko ala tinyiko leti a a nyikiwa tona, Daniyele u sungule hi ku hlamusela leswaku ha yini Yehovha a tekele Nebukadnetsara kokwa wa Belxatsara vuhosi. Daniyele u te: ‘A a tikukumuxa. Kutani Yehovha u n’wi xupurile.’
Daniyele u byele Belxatsara a ku: ‘Kambe wena u tiva hinkwaswo leswi n’wi humeleleke, hambiswiritano, wa ha tikukumuxa ku fana na Nebukadnetsara. U tise swinwelo ni swibya leswi humaka etempeleni ya Yehovha, kutani u nwela eka swona. U dzunise swikwembu leswi endliweke hi ntsandza ni ribye, naswona a wu n’wi xiximanga Mutumbuluxi wa wena Lonkulu. Hi yona mhaka leyi Xikwembu xi rhumeleke voko ri ta tsala marito lawa.
Daniyele u te: ‘Hi leswi leswi tsariweke, MENE, MENE, TEKELE na PARISINI.
‘MENE swi vula leswaku Xikwembu xi hlaye masiku ya mfumo wa wena naswona wu fike emakumu. TEKELE swi vula leswaku u kariwile eswikalweni kutani u kumiwe u nga ri munhu lonene. PARISINI swi vula leswaku mfumo wa wena wu nyikiwe Vameda ni Vaperesiya.’
Loko Daniyele a ha vulavula, Vameda ni Vaperesiya a va sungule ku hlasela Babilona. Va teke muti kutani va dlaya Belxatsara. Marito lama tsariweke ekhumbini ma hetiseke hi vusiku byebyo! Kambe, xana a ku ta humelela yini hi Vaisrayele hi nkarhi wolowo? Hi ta swi vona, kambe a hi sunguleni hi ku vona leswi humeleleke eka Daniyele.
Daniyele 5:1-31.
Swivutiso
- Xana ku humelele yini loko hosi ya le Babilona yi ri ni nkhuvo lowukulu naswona yi ri karhi yi tirhisa swinwelo ni minkambana leyi tekiweke etempeleni ya Yehovha eYerusalema?
- Xana Belxatsara u te yini eka vavanuna wa yena vo tlhariha, kambe i yini leswi va tsandzekeke ku swi endla?
- Xana mana wa hosi u n’wi byele ku endla yini?
- Hi ku ya hi leswi Daniyele a swi byelaka hosi, ha yini Xikwembu xi rhumele voko leswaku ri tsala ekhumbini?
- Xana Daniyele u ma hlamusele njhani marito lama nga ekhumbini?
- Ku humelele yini loko Daniyele a ha vulavula?
Swivutiso swo engetela
- Hlaya Daniyele 5:1-31.
Hlamusela ku hambana exikarhi ka ku chava Xikwembu ni ku chava loku Belxatsara a veke na kona loko a vona voko ri tsala ekhumbini.
Xana Daniyele u xi kombise njhani xivindzi loko a vulavula na Belxatsara ni vavanuna va yena?
Xana Daniyele ndzima 5 yi byi kandziyisa njhani vuhosi bya vuako hinkwabyo bya Yehovha?


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Eksoda 40:1-38
40 Kutani Yehovha a vulavula na Muxe a ku:2 “Esikwini ra n’hweti yo sungula,+ hi siku ro sungula ra n’hweti, u ta yimisa tabernakela ya ntsonga wa nhlangano.+3 U fanele u veka areka ya vumbhoni+ eka yona ivi u pfala ndlela leyi yaka eArekeni hi nguvu leyi sirhelelaka.+4 U fanele u nghenisa tafula,+ u lulamisa swilo swa rona hi ndlela ya kona, u fanele u nghenisa ni xo tlhoma rivoni+ u lumeka timboni ta xona.+5 U fanele u veka alitari ya nsuku ya murhi wa risuna+ emahlweni ka areka ya vumbhoni, u hayeka xiavanyiso xa nyangwa ya tabernakela endhawini ya xona.+6 “U fanele u veka alitari+ ya gandzelo ro hisiwa emahlweni ka nyangwa ya tabernakela ya ntsonga wa nhlangano,7 naswona u fanele u veka xihlambelo exikarhi ka ntsonga wa nhlangano ni alitari kutani u chela mati eka xona.+8 U fanele u endla xivava+ xi yi rhendzela ivi u yimisa xiavanyiso xa nyangwa ya xivava.+9 U fanele u teka mafurha ya ku tota+ u tota tabernakela ni leswi nga eka yona hinkwaswo,+ u fanele u yi hlawulekisa ni swingolongondzwana swa yona hinkwaswo, hikwalaho swi ta va nchumu wo kwetsima.10 U fanele u tota alitari ya gandzelo ro hisiwa ni swingolongondzwana swa yona hinkwaswo kutani u hlawulekisa alitari,+ hikwalaho yi ta va alitari yo kwetsima ngopfu.+11 U fanele u tota xihlambelo ni xiangamo xa xona u swi hlawulekisa.12 “Kutani u fanele u tshineta Aroni ni vana vakwe ekusuhi ni nyangwa ya ntsonga wa nhlangano u va hlambisa hi mati.+13 U fanele u ambexa Aroni tinguvu to kwetsima+ u n’wi tota ni ku n’wi hlawulekisa,+ hikwalaho u ta va muprista wa mina.14 Endzhaku ka sweswo u ta tshineta vana vakwe ekusuhi, u va ambexa tinguvu to leha.+15 U fanele u va tota hilaha u toteke tata wa vona hakona,+ hikwalaho va ta va vaprista va mina, kutani ku totiwa ka vona ku fanele ku va vuprista emahlweni ka vona, hilaha ku nga riki na makumu eswitukulwaneni swa vona.”+16 Muxe a endla hinkwaswo hilaha Yehovha a n’wi leriseke hakona.+ U endle tano.17 Hikwalaho hi n’hweti yo sungula, elembeni ra vumbirhi, hi siku ro sungula ra n’hweti, tabernakela yi yimisiwa.+18 Kuteloko Muxe a yimisa tabernakela, a veka minkotloto+ ya yona ehansi, kutani a yimisa marimba+ ya yona, a nghenisa ni swigogo+ swa yona naswona a yimisa tiphuphu ta yona.+19 Hiloko a andlala ntsonga+ ehenhla ka tabernakela, a veka xifunengeto+ xa ntsonga ehenhla ka yona, hilaha Yehovha a leriseke Muxe hakona.20 Endzhaku ka sweswo a teka Vumbhoni+ a byi veka endzeni ka Areka+ kutani a veka tinsika+ eArekeni naswona a veka xifunengeto+ ehenhla ka Areka.+21 Hiloko a nghenisa Areka etabernakeleni kutani a hayeka nguvu+ leyi sirhelelaka ya xiavanyiso endhawini ya yona, a pfala ndlela leyi yaka earekeni ya vumbhoni,+ hilaha Yehovha a lerisiseke Muxe hakona.22 Endzhaku ka sweswo, a veka tafula+ entsongeni wa nhlangano etlhelweni ra tabernakela ku ya en’walungwini ehandle ka nguvu leyi sirhelelaka,23 kutani a hlela layini ya xinkwa+ ehenhla ka rona emahlweni ka Yehovha, hilaha Yehovha a leriseke Muxe hakona.24 Hiloko a veka xo tlhoma rivoni+ entsongeni wa nhlangano emahlweni ka tafula, etlhelweni ra tabernakela ku ya edzongeni.25 Kutani a lumeka timboni+ emahlweni ka Yehovha, hilaha Yehovha a leriseke Muxe hakona.26 Endzhaku ka sweswo, a veka alitari ya nsuku+ entsongeni wa nhlangano emahlweni ka nguvu leyi sirhelelaka,27 leswaku a ta mbulukisa xinun’hweriso xa murhi wa risuna ehenhla ka yona,+ hilaha Yehovha a leriseke Muxe hakona.28 Eku heteleleni a veka xiavanyiso+ xa nyangwa ya tabernakela endhawini ya xona.29 Kutani a veka alitari+ ya gandzelo ro hisiwa enyangweni ya tabernakela ya ntsonga wa nhlangano, leswaku a ta humesela gandzelo ro hisiwa+ ni gandzelo ra mavele ehenhla ka yona, hilaha Yehovha a leriseke Muxe hakona.30 Hiloko a veka xihlambelo exikarhi ka ntsonga wa nhlangano ni alitari kutani a chela mati ya ku hlamba eka xona.+31 Muxe na Aroni ni vana vakwe va hlamba mavoko ni milenge eka xona.32 A va hlamba loko va ya entsongeni wa nhlangano niloko va ya ekusuhi ni alitari,+ hilaha Yehovha a leriseke Muxe hakona.33 Eku heteleleni a yimisa xivava+ xi rhendzela tabernakela ni alitari kutani a hayeka xiavanyiso xa nyangwa ya xivava.+Hikwalaho Muxe a heta ntirho.34 Kutani papa+ ri sungula ku funengeta ntsonga wa nhlangano, naswona ku vangama ka Yehovha ku tata tabernakela.35 Muxe a nga swi kotanga ku nghena entsongeni wa nhlangano hikuva papa+ a ri tshame ehenhla ka wona naswona ku vangama ka Yehovha a ku tate tabernakela.+36 Loko papa ri tlakuka ehenhla ka tabernakela, vana va Israyele a va hahlula mixaxa hinkwako lomu a va famba va yima kona.+37 Kambe, loko papa ri nga tlakuki, a va nga yi hahluli mixaxa ku fikela siku leri ri nga ta tlakuka ha rona.+38 Hikuva papa ra Yehovha a ri ri ehenhla ka tabernakela ninhlikanhi kasi ndzilo wu hambete wu ri ehenhla ka yona nivusiku ematihlweni ya yindlu hinkwayo ya Israyele, hinkwako lomu a va famba kona.+


text:
Tindlela To Kuma Ntsako eNdyangwini
Ndlela Leyi Mi Nga Yi Tirhisaka Ha Yona Mali
Nuna u ri: “Nsati wa mina Laura, * u tlangisa mali hi ku xava swilo leswi nga pfuniki nchumu, ku nga swilo leswi ndzi vonaka onge a hi nge swi tirhisi. Naswona u vonaka a nga swi koti ku hlayisa mali! Hi va ni xiphiqo lexikulu loko se hi fanele hi hakela swikweleti leswi vaka kona hi nga swi langutelanga. Loko nsati wa mina a ri ni mali a nga khomeki u lava ku yi tirhisa hinkwayo.”
Nsati u ri: “Kumbexana leswi swi vangiwa hileswi ndzi nga swi kotiki ku hlayisa mali kambe nuna wa mina a nga swi tivi leswaku swilo swi durha njhani, swilo swo tanihi swakudya, fanichara ni swilo swin’wana swa le ndlwini swi lava mali yo tala. Leswi ndzi hetaka nkarhi wo tala ndzi ri ekaya, hi mina loyi ndzi swi tivaka kahle leswi swi kayivelaka, naswona leswi hi swona leswi endlaka leswaku ndzi xava swilo hinkwaswo leswi hi swi kayivelaka hambiloko ndzi swi tiva leswaku hi ta holova.”
LOKO ku tiwa emhakeni ya timali, vatekani va tshama va ri karhi va banana hi rhanga ro hisa. A swi hlamarisi leswi mali ku nga yona leyi endlaka leswaku vatekani va tshama va ri karhi va hoxetelana hi marito.
Vatekani lava nga twananiki loko va vulavula hi timhaka ta timali, va nga ha tshama va tshikilelekile, va holovisana naswona leswi swi endla leswaku vuxaka bya vona na Yehovha byi va ekhombyeni. (1 Timotiya 6:9, 10) Vatswari lava tsandzekaka ku tshama ehansi va vulavula hi ndlela leyi va nga yi tirhisaka ha yona mali ya vona va nga ha boheka ku tirha tiawara leti engetelekeke, ku nga nchumu lowu nga endlaka leswaku va heta nkarhi wutsongo va ri ni vana va vona naswona va nga ha swi koti ku va pfuna leswaku va va ni vuxaka lebyi tiyeke na Yehovha. Swiendlo swa vona swi nga tlhela swi endla leswaku vana va vona va nga swi koti ku hlayisa mali.
Bibele yi ri: ‘Mali i xisirhelelo.’ (Eklesiasta 7:12) Mali yi nga swi kota ku sirhelela vukati bya wena ni ndyangu wa wena ntsena loko u kota ku yi tirhisa kahle naswona u swi kota ku tshama ehansi u vulavula ni nkataku hi yona. * Ematshan’weni yo tshamela ku holova, hlelani ndlela leyi mi nga ta yi tirhisa ha yona mali ya n’wina naswona leswi swi ta tiyisa vukati bya n’wina.
Kambe hikwalaho ka yini mali yi vanga swiphiqo swo tala evukatini? Naswona i yini leswi u nga swi endlaka leswaku loko wena ni nkataku mi vulavula hi mali, mi tlhantlha swiphiqo ematshan’weni yo kombana hi tintiho?
Hi Swihi Swiphiqo Swin’wana?
Minkarhi yo tala ku nga twanani hi timhaka ta timali a swi vangiwi hi ku nga vi na mali leyi eneleke, kambe swi vangiwa hi ku nga tshembani kumbe ku chava. Hi xikombiso, wanuna loyi a lavaka ku tiva sente yin’wana ni yin’wana leyi nsati wakwe a yi tirhisaka, u va a kombisa leswaku a nga n’wi tshembi nsati wakwe naswona u vona onge a nge swi koti ku hlayisa mali ya ndyangu. Naswona wansati loyi a ehleketaka leswaku nuna wakwe u veka mali yitsongo, entiyisweni a nga ha va a chava leswaku enkarhini lowu taka ndyangu wa vona wu nga ha va ni xiphiqo xa timali.
Xiphiqo xin’wana lexi vatekani va langutanaka na xona i ndlela leyi ha un’we wa vona a nga kurisiwa ha yona. Matthew loyi se a nga ni malembe ya nhungu a tekile u ri: “Nsati wa mina u kulele endyangwini lowu mali a yi tirhisiwa kahle. A nga fani na mina loko ku tiwa etimhakeni ta mali. Tata wa mina a a ri xilovekelo, a dzaha naswona u tshame nkarhi wo leha a nga tirhi. Se a hi toloverile ku hanya hi nga ri na swona swilo swin’wana swa nkoka naswona leswi swi endle leswaku ndzi swi chava ku va ni swikweleti. Minkarhi yin’wana swi endla leswaku swi nga ndzi oloveli ku twisisa ndlela leyi nsati wa mina a yi tirhisaka ha yona mali.” Ku nga khathariseki leswaku hi xihi xiphiqo xa wena emhakeni ya mali, i yini leswi u nga swi endlaka leswaku mali yi kota ku ku pfuna ematshan’weni yo vanga timholovo?
I yini lexi nga xa nkoka swinene eka wena, xana i mali kumbe i vukati bya wena?
Tinhla Ta Mune Leti Nga Mi Pfunaka
Bibele a yi hi hlamuseli ndlela leyi hi faneleke hi yi tirhisa ha yona mali ya hina. Kambe yi tamele switsundzuxo swa nkoka leswi nga pfunaka vatekani leswaku va papalata swiphiqo swa timali. Ha yini mi nga ringeti ku tirhisa switsundzuxo swa yona swin’we ni swiringanyeto leswi xaxametiweke laha hansi?
1. Dyondzani ku vulavurisana kahle hi timhaka leti khumbaka mali.
“Eka lava va kanelaka swin’we ku ni vutlhari.” (Swivuriso 13:10) Ndlela leyi u nga kurisiwa ha yona yi nga endla leswaku swi nga ku oloveli ku vulavula ni vanhu van’wana kumbe nkataku hi timhaka ta timali. Nilokoswiritano, u ta kombisa leswaku u tlharihile loko u dyondza ku vulavula hi mhaka leyi ni vanhu van’wana. Hi xikombiso, ha yini u nga hlamuseli nkataku leswaku ndlela leyi vatswari va wena va nga ku kurisa ha yona u anakanya leswaku yi khumbe ndlela leyi u yi tirhisaka ha yona mali? Nakambe ringeta ku twisisa leswaku ndlela leyi nkataku a kurisiweke ha yona yi nga va yi hoxe xandla eka ndlela leyi a yi tirhisaka ha yona mali.
U nga yimeli leswaku ku rhanga ku va ni xiphiqo ku ri kona mi nga ta vulavula hi timhaka ta timali. Mutsari un’wana wa Bibele u vutisile a ku: “Xana vambirhi va nga famba swin’we handle ka loko va hlangane hi nkarhi lowu va twananeke ha wona?” (Amosi 3:3) Xana mi nga ri tirhisa njhani tsalwa leri? Loko mi tivekela nkarhi wo vulavula hi timhaka ta timali, sweswo swi ta mi pfuna leswaku mi nga hoxetelani hi marito.
RINGETANI LESWI: Hlawulani nkarhi lowu mi nga ta hamba mi wu tirhisela ku vulavula hi timhaka ta mali ya ndyangu. Kumbexana mi nga ha tirhisa siku ro sungula ra n’hweti yin’wana ni yin’wana kumbe vhiki rin’wana ni rin’wana hi siku leri mi nga ri hlawula. Komisani bulo ra n’wina, loko swi koteka ri nga hundzi timinete ta 15. Hlawulani nkarhi lowu havumbirhi bya n’wina mi nga ta va mi nga khomekanga ha nchumu. Papalatani ku vulavula hi timhaka ta n’wina ta timali hi minkarhi yin’wana yo fana ni loko mi ri eku dyeni ka swakudya kumbe loko mi tshame ni vana va n’wina.
2. Pfumelelanani hi ndlela leyi mi nga ta yi tirhisa ha yona mali ya n’wina.
“Vanani lavo rhanga eku xiximaneni.” (Varhoma 12:10) Loko ku ri leswaku hi wena ntsena loyi u tirhaka, u nga kombisa leswaku u xixima nkataku hi ku teka muholo wa wena wu ri wa ndyangu.—1 Timotiya 5:8.
Loko ku ri leswaku havumbirhi bya n’wina ma tirha, mi nga kombisana xichavo hi ku kombana leswaku mi hola mali muni ni leswi mali ya n’wina mi yi tirhiselaka swona swin’we ni swikweleti leswikulu leswi un’wana ni un’wana wa n’wina a faneleke a swi hakela. Loko mi tumbetelana timhaka tin’wana, swi ta endla leswaku mi nga tshembani ni ku onha vuxaka bya n’wina. Leswi a swi vuli swona leswaku u fanele u rhanga hi ku tivisa nkataku u nga si tirhisa sente yin’wana ni yin’wana ya mali ya wena. Kambe loko u lava ku xava swilo leswi dyaka mali yo tala, u nga kombisa leswaku wa khathala hi nkataku hi ku rhanga u n’wi byela.
RINGETANI LESWI: Twananani leswaku i mali muni leyi havumbirhi bya n’wina mi nga yi tirhisaka un’wana a nga swi tivi, ku nga ha va R100, R1 000 kumbe yin’wana. Minkarhi hinkwayo byela nkataku loko u lava ku tirhisa mali yo tlula leyi mi nga twanana yona.
3. Tsalani ehansi swilo leswi mi nga ta swi endla hi mali ya n’wina.
“Makungu ya munhu wa migingiriko, ma ta n’wi vuyerisa.” (Swivuriso 21:5, Bibele—Mahungu Lamanene) Leswaku swilo swi mi fambela kahle naswona mi nga tlangisi mali, mi fanele mi swi tsala ehansi leswi mi nga ta yi tirhisela swona mali ya n’wina. Nina loyi se a nga ni malembe ya ntlhanu a tekiwile u ri: “Ku kambisisa muholo wa n’wina ni leswi mi wu tirhiseleke swona hi ku ya hi leswi mi swi tsaleke ehansi swi ta endla leswaku mi kota ku vona leswaku xiyimo xa n’wina xa timali xi yime njhani.”
Ndlela leyi mi hlelaka ha yona leswaku mi ta yi tirhisa njhani mali ya n’wina, a yi fanelanga yi va leyi rharhanganeke. Darren loyi se a nga ni malembe ya 26 a tekile naswona a nga ni vana vambirhi va majaha u ri: “Khale a hi tirhisa timvhilopho leswaku hi hlayisa mali ya hina. Eka mvhilopho yin’wana ni yin’wana a hi hoxa mali leyi hi nga ta yi tirhisa vhiki rero. Hi xikombiso, a hi ri ni timvhilopho leti eka tona a hi hoxa mali ya swakudya, ya ku tihungasa ni ya ku tsemeta misisi. Loko eka mvhilopho yin’wana hi kayivela, a hi teka eka yin’wana naswona a hi tiyiseka leswaku mali ya kona hi yi tlherisela hi xihatla.” Ku nga khathariseki leswaku hi yihi ndlela leyi mi yi tirhisaka leswaku mi hakela swikweleti swa n’wina, i swa nkoka leswaku mi yi tsala ehansi mali ya swilo leswi mi nga ta swi xava ni ku swi hakelela.
RINGETANI LESWI: Swi tsaleni ehansi swikweleti leswi mi swi hakelaka n’hweti ni n’hweti leswi mali ya kona yi nga cinca-cinciki. Twananani leswaku i mali muni eka muholo wa n’wina leyi mi nga ta yi hlayisa. Swi tsaleni ehansi swilo leswi mi swi xavaka kumbe leswi mi swi hakelelaka n’hweti ni n’hweti, swo tanihi swakudya, gezi ni mali ya riqingho. Hlayisani rhekhodo ya mali leyi mi yi tirhiseke eka tin’hweti leti hundzeke. Loko swi koteka olovisani vutomi bya n’wina leswaku mi nga ti kumi mi nghene eswikweletini hi nhloko.
4. Hlelani leswaku i mani loyi a nga ta hakelela swo karhi.
“Vambirhi va antswa ku tlula un’we, hikuva va ni hakelo leyinene ya ku tikarhata ka vona.” (Eklesiasta 4:9, 10) Emindyangwini yin’wana wanuna hi yena loyi a khathalelaka timhaka ta timali. Kasi eka yin’wana lebyi i vutihlamuleri bya wansati. (Swivuriso 31:10-28) Vatekani vo tala va hlawula ku khomisana swin’we loko ku tiwa emhakeni leyi. Mario loyi se a nga ni malembe ya 21 a tekile u ri: “Nsati wa mina hi yena loyi a hakelaka swikweleti ni swilo swin’wana leswitsongo leswi hi swi xavaka. Mina ndzi hakela xibalo, swilo leswi xaviweke hi xikweleti ni rhente. Ha khomisana eka swilo hinkwaswo.” Ku nga khathariseki leswaku mi swi endlisa ku yini, xa nkoka ngopfu i ku khomisana.
RINGETANI LESWI: Leswi havumbirhi bya n’wina mi tivaka vuswikoti ni ku tsana ka un’wana wa n’wina, hlelani leswaku i mani loyi a nga ta rhwala vutihlamuleri byo karhi. Endzhaku ka tin’hweti ti nga ri tingani, pfuxetani leswi mi nga twanana swona. Loko ku ri ni laha mi nga salela kona endzhaku, lulamisani. Leswaku u tsakela ntirho lowu nkataku a wu endlaka, wo fana ni ku hakela swikweleti kumbe ku xava swilo leswi lavekaka, minkarhi yin’wana mi nga ha cincana ku wu endla.
Leswi Mi Faneleke Mi Swi Fikelela Loko Mi Vulavula Hi Mali
Mabulo ya n’wina hi timhaka ta timali a ma fanelanga ma horisa rirhandzu leri mi nga na rona. Leah loyi se a nga ni malembe ya ntlhanu a tekiwile u yi tiva kahle mhaka leyi. U ri: “Mina ni nuna wa mina hi dyondze ku vulavula hi timhaka ta timali hi ntshunxekile. Leswi swi hi pfunile leswaku hi khomisana eka hinkwaswo leswi hi swi endlaka naswona rirhandzu ra hina ri ye ri tiya.”
Loko vatekani va vulavurisana hi ndlela leyi va nga yi tirhisaka ha yona mali, leswi swi kombisa leswaku va tshembana naswona leswi swi tiyisa vukati bya vona. Loko va rhanga hi ku vulavurisana va nga si xava swilo leswikulu, sweswo swi kombisa leswaku va anakanyelana naswona va xiximana. Loko va pfumelelana ku tirhisa mali yo karhi handle ko rhanga va tivisana, sweswo swi kombisa leswaku va tshembana. Ku tirhisana, ku xiximana ni ku tshembana swi nga pfuna vatekani leswaku va rhandzana swinene. Vuxaka byebyo i bya nkoka ku tlula mali, kutani u nga swi vona leswaku a swi nge mi pfuni nchumu ku phikizana hi mali.
^ ndzim. 3 Mavito ma cinciwile.
^ ndzim. 7 Bibele yi vula leswaku “wanuna i nhloko ya nsati wakwe,” kutani hi yena loyi a nga ni vutihlamuleri bya ku vona leswaku mali yi tirhisiwa kahle endyangwini wakwe naswona u fanele a rhandza nsati wakwe a tlhela a n’wi khoma hi ndlela leyinene.—Vaefesa 5:23, 25.
TIVUTISE SWIVUTISO LESWI . . .
Ndzi hetelele rini ku tshama ehansi ndzi vulavula ni nkatanga hi timhaka ta timali hi moya wo rhula?
I yini leswi ndzi nga swi endlaka ku kombisa leswaku hakunene ndza ma tlangela swinene matshalatshala ya nkatanga yo pfuna ndyangu wa hina hi tlhelo ra timali?
DYONDZA SWO TALA
Ndyangu Wa Wena Wu Nga Va Ni Ntsako Hi Ndlela Yihi?
Yehovha ku nga Xikwembu lexi tsakeke u lava leswaku mindyangu yi va ni ntsako. Kuma ndzayo ya Bibele leyi pfunaka leyi yaka eka vavanuna, vavasati, vatswari ni vana.


text:
Xana Vafi Va Ta Tlhela Va Hanya Hakunene?
Xana u nga vula u ku . . .
ina?
nikatsongo?
kumbexana?
LESWI BIBELE YI SWI VULAKA
“Ku ta va ni ku pfuxiwa.”—Mintirho 24:15, Vuhundzuluxeri Bya Misava Leyintshwa.
NDLELA LEYI SWESWO SWI NGA KU VUYERISAKA HA YONA
Wa chaveleleka loko u feriwa hi loyi u n’wi rhandzaka.—2 Vakorinto 1:3, 4.
Wa ntshunxeka eka ku chava rifu.—Vaheveru 2:15.
U va ni ntshembo wa xiviri wa ku tlhela u hlanganisiwa ni varhandziwa va wena lava feke.—Yohane 5:28, 29.
XANA HI NGA SWI TSHEMBA HAKUNENE LESWI BIBELE YI SWI VULAKA?
Ina, hikwalaho ka swivangelo swinharhu:
Xikwembu i Munyiki wa vutomi. Bibele yi vula leswaku Yehovha Xikwembu i “xihlovo xa vutomi.” (Pisalema 36:9; Mintirho 17:24, 25) Loyi a nyikaka xivumbiwa xin’wana ni xin’wana lexi hanyaka vutomi, u ni vuswikoti byo pfuxa lava feke.
Xikwembu xi pfuxe vanhu enkarhini lowu nga hundza. Bibele yi vulavula hi vanhu va nhungu lava nga pfuxiwa ku nga vana lavatsongo, vanhu lavakulu, va xinuna ni va xisati. Van’wana a va ha ku fa, kambe un’wana se a ri ni masiku ya mune a ri esirheni!—Yohane 11:39-44.
Xikwembu xi tiyimisele ku tlhela xi swi endla. Yehovha wa ri venga rifu; u ri teka tanihi nala. (1 Vakorinto 15:26) U “navela” ku n’wi hlula nala loyi, a n’wi herisa hi ku pfuxa lava feke. U navela ku pfuxa hinkwavo lava nga emianakanyweni ya yena ni ku tlhela a va vona va hanya.—Yobo 14:14, 15.
XIVUTISO XO ANAKANYISISA HA XONA
Ha yini hi dyuhala hi tlhela hi fa?
Bibele yi hlamula xivutiso xexo eka GENESA 3:17-19 na VARHOMA 5:12.
DYONDZA SWO TALA
Hi Wihi Ntshembo Lowu Nga Kona Hi Lava Feke?
Ku humelela yini hi hina loko hi fa? Xana hi ta tlhela hi va vona varhandziwa va hina lava feke?


text:
Tiholo Ta Mfumo Ta 3000 Ti Akiwile eNigeria
Hi Mugqivela March 1, 2014, ntshungu wa vanhu lava tsakeke va 823 a wu hlengeletanile eHolweni ya Tinhlengeletano ya Timbhoni ta Yehovha le Dorobeni ra Benin, leswaku wu tlangela ntirho lowu fikeleriweke eNigeria. Ku sukela hi 1999, loko ku ta va ku endliwe lunghiselelo ro aka Tiholo ta Mfumo ematikweni lama nga evuswetini, Timbhoni ta Yehovha ti ake Tiholo ta Mfumo ta 3000 eNigeria.
Enhlengeletanweni leyi ku vulavuriwe hi matimu yo koma lama katsaka ntirho wo aka tiholo ta Timbhoni ta Yehovha leti a ti ta hlanganyela eka tona eNigeria ku sukela hi 1920. Eku sunguleni, a ti hlangana emakaya ni le tiholweni leti hirhiweke. Holo ya le dorobeni ra Ilesa, leyi akiweke kwalomu ka va-1935, hi yona yo sungula leyi Timbhoni ta Yehovha a ti khomela minhlangano eka yona. Exikarhi ka 1938 na 1990, nhlayo ya mavandlha yi andzile swinene yi andze hi kwalomu ka 200, ku suka eka 14 ku ya eka 2 681 naswona mavandlha yo tala a swi ma tikela ku kuma ndhawu yo hlangana eka yona. Mavandlha man’wana a ma tirhisa Holo ya Mfumo ma ri tsevu. Etindhawini tin’wana, vanhu lava a va va kona eminhlanganweni a va tele swinene lerova van’wana a va yima ehandle va yingisela nongonoko hi mafasitere. Ni sweswi, mavandlha yo tala ma hlangana emakaya ni le swikolweni.
Hi 1990, rhavi ra Timbhoni ta Yehovha ri sungule ku seketela ntirho wo aka tiholo hi ku lombisa mali leyi humaka eka Nkwama wo Aka Tiholo ta Mfumo. Hi 1997, Tikomiti to Aka ta Xifundzha se a ti pfune mavandlha ya 105 leswaku ma aka ni ku pfuxeta tiholo ta wona. Hi 1997 ku fikela hi 1999, ku akiwe tiholo ta 13 hi masiku ya nkombo ku ya eka 15.
Hambileswi ntirho wo aka a wu endliwa hi xihatla, a wu nga swi koti ku fambisana ni ku andza ka Timbhoni ta Yehovha eNigeria. Hi April 1998, rhavi ri ringanyete leswaku ku nga ha laveka Tiholo ta Mfumo ta kwalomu ka 1 114 eNigeria.
Loko Don Trost xirho xa Komiti ya Rhavi, a ri karhi a vulavula ni vayingiseri enhlengeletanweni leyi yo hlawuleka edorobeni ra Benin, u te: “Lowu a ku nga ri ntirho wo olova! A hi tivutisa leswaku, ‘Xana hi ta kala hi wu heta?’” Ku sukela hi 1999, xivutiso xexo xi hlamuriwile loko Mintlawa yo Aka Tiholo ta Mfumo leyi vumbiwaka hi swirho swa tsevu ku ya eka nhungu swi sungule ku pfuneta mavandlha etikweni hinkwaro. Hi xiringaniso, emalembeni ya 14 lama hundzeke, mintlawa leyi yi kote ku aka tiholo ta 17 n’hweti ni n’hweti hi ku tirhisa tipulani to olova.
Endzhaku ko bumabumela vayingiseri hileswi va koteke ku swi fikelela, Makwerhu Trost u vule leswaku ka ha ri ni ntirho wo tala lowu faneleke ku endliwa. Hi 2013, avhareji ya Timbhoni ta Yehovha eNigeria yi tlakuke hi nhlayo yo tlula 8 000. U tlhele a ku: “Lembe ni lembe ku fanele ku akiwa Tiholo Ta Mfumo ta 100 tanihi leswi nhlayo ya vamakwerhu yi andzaka.” Hi 2013, a ku ri ni vamakwerhu vo ringana 351 000 emavandlheni yo tlula 5 700 eNigeria.
DYONDZA SWO TALA
Ha Yini Ku Akiwa Tiholo Ta Mfumo Ta Timbhoni Ta Yehovha Naswona Ti Akiwa Njhani?
Ha yini miako ya hina ya vugandzeri yi vitaniwa Tiholo ta Mfumo? Kuma leswi engetelekeke malunghana ni ndlela leyi miako leyi, leyi nga durhiki yi ma pfunaka ha yona mavandlha ya hina.
Ha Yini Timbhoni Ta Yehovha Ti Nga Wu Vitani Kereke Muako Wa Tona Wa Vugandzeri?
Kuma leswaku vito leri nge “Holo ya Mfumo ya Timbhoni ta Yehovha” ri huma kwihi naswona ha yini hi ri tirhisa.


text:
1Na vbedzide gu ganela esi, Jesu a di khuga khu Galileya a gu hongola Judheya, khisi kheyi nya tsongo wa Jordhani. 2A di landrwa khu sidzemo nya singi; uye a di hawulugisa vatshavbo va nga bani va gu dwala. 3Va di manega Vafarisi va nga ta mu wudzisa, gasi gu mu linga, khavo: "Ina gu ngu kodzega gu mwama a hula mwangadzi waye khu gigaradzo nya gukari, gani?" 4Jesu a di va hakha, khuye: "Ina mu si gu hevbulini milowo yi gu khiyo: Gukhugela guhegulani, Nungungulu a di vanga mwama ni nyamayi, gani? 5Bwelo khavbo a ganela, khuye: 'Khu kharato, mwama a na diga babe ni mayi aya patana ni mwangadzi waye, va gu khala va vavili muthu moyo,' gani? 6Khu kharato, khandri vavili gambe, aholu moyo basi. Nari kharato, muthu kha dzi kodzi gu tshula egi gi hungidwego khu Nungungulu." 7Va di wudzisa, khavo: "Khu ginani Mosi a nga rumago gu nyamayi a ningwe musi nya guhulane gikhati a hudwago?" 8Jesu a di phindrula, khuye: "Mosi a di mi dzumedzisani gu hula vagadzi vanu khu kota nya guvivbe nya myonyo yanu; aholu guhegulani khandri kharato. 9Eni nyi ngu mi embalani, kheni: uye a hulago mwangadzi waye, vbavbandze nya dzegano nya guloledziswe, a gu dzega wa walo, a ngu bhaya." 10Vapizane va di mu embela, khavo: "A gu bani ari isoso siguruvedzo nya mwama ni mwangadzi waye, gwadi khu gu mba dzega!" 11Jesu a di va hakha, khuye: "Khandri vatshavbo va ma hakhago gwadi mahungu yaya; ma gu hakhwa basi khu vale va gu ni giningwa gyogyo. 12Vomo va nga velegwa na va thenidwe, navo va nga khu gu thenwa khu vathu vakwawe, navo va nga dzi thenago vabune khu gufela mufumu wa ndzadzini. Uye a dzi kodzago gu ma pwisisa, a na ma pwisise!" 13Khavbo avbo, va di mu yisela sanana, gasi a si handzege mandza ni gu si lombelela. Aholu vapizane va di si himbedzela. 14Jesu a di va embela, khuye: "Digani sanana soso, mu nga si himbedzeli guta eno gwangu, kholu khwawe mufumu wa ndzadzini." 15Na si handzegide mandza, a di phara ndzila yaye a gu hongola. 16A di yedwa khu lidzaha limwedo li nga ya mu wudzisa, khilo: "Muhevbudzi, ginani nya gyadi nyi fanedego gu gira gasi gu mana guvbanya nya gupindruge?" 17Jesu a di mu hakha, khuye: "Khu ginani u nyi wudzisago khigyo gi gu gyadi? Moyo basi a gu wadi. Aholu wa gu vbweta gu mana guvbanya nya gupindruge, landrisa milayo." 18Lidzaha li di mu wudzisa khilo: "Yevbini?" Jesu a di li hakha, khuye: "U nga songi muthu, u nga bhayi; u nga bi; u nga singedzi muthu; 19rungudza babe ni mayi; gola muthu kwanu kha nga idzo u dzi golago khidzo." 20Lidzaha li di mu embela, khilo: "Nyi ngu landrisa satshavbo soso; ginani gi nga tshadego?" 21Jesu a di mu embela, khuye: "Wa gu vbweta gu khala muthu a vbeledego, indra u ya rengisa satshavbo u gu naso, u ninga sisiwane, gasi u mane thomba ya ndzadzini. Hwane nya isoso, delu uta nyi landrela." 22Na li pwide mahungo yaya, lidzaha lile li di hongola na li gutshaniseka monyoni, kholu li diri ni dzithomba nya dzingi. 23Khavbo avbo, Jesu a di embela vapizane vaye, khuye: "Khu lisine nyi ngu mi embelani: gu na garadza ngudzu ga muthu nya gitetema gu bela mufumuni wa ndzadzini. 24Nyi ngu engedza gambe, kheni: gu vbevbugide gu vbulela lidzoki vbatshinganotunu guvbindra gu dzega gitetema gi bela mufumuni wa ndzadzini." 25Na va pwide esi, vapizane va di liwuga, khavo: "Kharati khu mani a na gu vbulugago?" 26Jesu a di khedzisa gwadi vatshavbo, a va embela, khuye: "Ga vathu kha si kodzegi, aholu ga Nungungulu satshavbo si ngu kodzega." 27Pedro a di khusa lito a mu embela, khuye: "Ethu hi digide silo sathu satshavbo hi gu landra. Libhaso muni hi na gu li manago?" 28Jesu a di va hakha, khuye: "Khu lisine nyi ngu mi embelani: mufumuni wa Nungungulu, gikhati Mwamana wa Muthu a na khalago vbagikhalotunu gwaye nya gutale khu gidhumo, enu mu nga nyi landrela, mu na khalani vbasikhalotunu, gasi gu lamulani mahundzu yatshavbo nya likhumi na mavili ya Israeli. 29Gasi watshavbo wule a nga digago ndranga, vandruye, babe, mayi, sanana ni sipeto khu kotani nya lina langu, a na si mana na si engedzedwe lizana dzinyondro, bwelo khavbo a mana guvbanya nya gupindruge. 30Nya vangi va nya guphela va na bani vari mahegisela; gasi nya vangi va gu mahegisela va na bani vari va gu phela.
Copyright
Learn More


text:
Dyondzo 110: Timotiya—Mupfuni Lontshwa Wa Pawulo
Jaha leri u ri vonaka laha leri nga na muapostola Pawulo i Timotiya. Timotiya a a tshama ni ndyangu wa ka vona eListra. Vito ra mana wakwe i Yunisi kasi kokwa wakwe i Luwisa.
A ku ri ra vunharhu Pawulo a endzela eListra. Kwalomu ka lembe kumbe ku tlula, Pawulo na Barnaba va tshame va ta laha va ta chumayela. Kutani Pawulo u tlhele a vuya ni munghana wa yena Silasi.
Xana wa swi tiva leswaku Pawulo u te yini eka Timotiya? U te: ‘Xana u nga tsakela ku famba na mina na Silasi? U nga hi pfuna ku chumayela vanhu lava nga etindhawini ta le kule.’
Timotiya u hlamule a ku: ‘Ina, ndzi nga swi tsakela.’ Endzhakunyana Timotiya u siye ndyangu wa ka vona a famba na Pawulo na Silasi. Kambe, hi nga si kambisisa hi ta riendzo ra vona, a hi voneni leswaku ku humelela yini hi Pawulo. Se a ku hundze malembe ya kwalomu ka 17 ku sukela loko Yesu a humelele eka yena endleleni yo ya eDamaska.
Tsundzuka, Pawulo u ye eDamaska ku ya xanisa vadyondzisiwa va Yesu, kambe yena hi yexe u ve mudyondzisiwa! Endzhakunyana valala van’wana a va kunguhata ku dlaya Pawulo hikuva a va nga swi lavi leswaku a dyondzisa hi ta Yesu. Kambe vadyondzisiwa va pfune Pawulo leswaku a baleka. Va n’wi hoxe exirhundzwini va n’wi ehlisa hi le rirhangwini ra muti.
Endzhaku ka sweswo Pawulo u ye eAntiyoka a ya chumayela kona. Hi kona laha valandzeri va Yesu va nga sungula ku vuriwa Vakreste kona. Kutani Pawulo na Barnaba va suke eAntiyoka va rhumeriwa ematikweni ya le kule va ya chumayela kona. Rin’wana ra madoroba lawa va ma endzeleke i Listra, laha Timotiya a humaka kona.
Kutani endzhaku ka lembe, Pawulo u tlhelele eListra eriendzweni ra yena ra vumbirhi. Loko Timotiya a famba na Pawulo na Silasi, xana wa swi tiva leswaku va ye kwihi? Languta mepe, kutani u kambisisa tin’wana ta tindhawu leti.
Va rhange va ya emutini wa le kusuhi wa Ikoniya, kutani ra vumbirhi va ya eka muti lowu landzelaka wa Antiyoka. Endzhaku va fambe kukondza va ya fika eTrowasi, kutani va hundzela eFilipiya, eTesalonika ni le Beriya. Xana wa yi vona Atena emepeni? Pawulo u chumayerile kwalaho. Endzhaku ka sweswo va hete lembe ni hafu va ri karhi va chumayela eKorinto. Eku heteleleni va fike va yima swa xinkarhana aEfesa. Kutani va tlhelela eKhezariya hi byatso, va famba va ya fika eAntiyoka, laha Pawulo a a tshama kona.
Kutani Timotiya u fambe mpfhuka wo leha swinene a pfuna Pawulo ku chumayela “mahungu lamanene” ni ku sungula mavandlha yo tala ya Vukreste. Xana loko u kula u ta rhandza ku va nandza wa Xikwembu la tshembekaka ku fana na Timotiya?
Mintirho 9:19-30; 11:19-26; tindzima 13 ku ya fika eka 17; 18:1-22.
1. Rhoma; 2. Melita; 3. Beriya; 4. Tesalonika; 5. Korinto; 6. Filipiya; 7. Atena; 8. Kreta; 9. Trowasi; 10. Efesa; 11. Mileta; 12. Kolosa; 13. Antiyoka; 14. Ikoniya; 15. Listra; 16. Kipra; 17. Antiyoka; 18. Khezariya; 19. Yopa; 20. Damaska; 21. Yerusalema; 22. Lwandle Lerikulu (Mediteraniya)
Swivutiso
- I mani jaha leri nga laha xifanisweni, xana ri tshama kwihi naswona i mani vito ra mana wa rona ni ra kokwa wa rona?
- Xana Timotiya u te yini loko Pawulo a n’wi vutisa leswaku wa swi tsakela ku famba na Silasi na Pawulo eku chumayeleni ka vanhu etindhawini ta le kule?
- Hi kwihi laha valandzeri va Yesu va sunguleke kona ku vuriwa Vakreste?
- Hi wahi mavito ya miti yin’wana leyi Pawulo, Silasi na Timotiya va yi endzeleke loko va suka eListra?
- Timotiya u n’wi pfune njhani Pawulo, naswona hi xihi xivutiso lexi vantshwa namuntlha va faneleke va tivutisa xona?
Swivutiso swo engetela
- Hlaya Mintirho 9:19-30.
Muapostola Pawulo u byi kombise njhani vuxiyaxiya loko a kanetiwa hileswi a a chumayela mahungu lamanene?
- Hlaya Mintirho 11:19-26.
Xana mhaka leyi tsariweke eka Mintirho 11:19-21, 26 yi swi kombisa njhani leswaku moya wa Yehovha wu kongomisa ntirho wo chumayela?
- Hlaya Mintirho 13:13-16, 42-52.
Mintirho 13:51, 52 yi swi kombisa njhani leswaku vadyondzisiwa a va pfumelanga leswaku ku kanetiwa ku va heta matimba?
- Hlaya Mintirho 14:1-6, 19-28.
Xana marito lama nge “va va nyikela eka Yehovha,” ma hi pfuna njhani leswaku hi nga vileli loko hi ri karhi hi pfuna vanhu lava ha riki vantshwa evandlheni?
- Hlaya Mintirho 16:1-5.
Xana ku pfumela ka Timotiya ku yimba swi wu kandziyisa njhani nkoka wa ku endla “swilo hinkwaswo hikwalaho ka mahungu lamanene”?
- Hlaya Mintirho 18:1-11, 18-22.
Xana Mintirho 18:9, 10 yi kombisa yini malunghana ni ku katseka ka Yesu eku kongomiseni ka ntirho wo chumayela, naswona leswi swi endla hi tiyiseka hi yini namuntlha?
DYONDZA SWO TALA
Khadi Ra Bibele Ra Timotiya
Timotiya u hlawule ku tirhela Xikwembu a ha ri ntsongo? U nga n’wi tekelela njhani?
Timotiya A A Lava Ku Pfuna Vanhu
Xana u nga hanya vutomi lebyi tsakisaka hi ndlela yihi ku fana Timotiya?


text:
Dyondzo 99: Ekamareni Ra Xithezi Xa Le Henhla
Se i vusiku bya Ravumune, endzhaku ka masiku mambirhi. Yesu ni vaapostola vakwe va 12 va te ekamareni lerikulu ra le henhla leswaku va ta dya Paseka. Wanuna loyi u n’wi vonaka a famba, i Yudasi Iskariyota. U ya byela vaprista ndlela leyi va nga kumaka Yesu ha yona.
Tolo wa kona, Yudasi u ye eka vona kutani a va vutisa a ku: ‘Xana mi ta ndzi nyika yini loko ndzo mi pfuna ku khoma Yesu?’ Va te: ‘Swingwece swa 30 swa silivhere.’ Kutani hi luya Yudasi u ya hlangana ni vavanuna lava leswaku a ya va komba Yesu. Swa vava hakunene, a swi tano ke?
Swakudya swa Paseka swi herile. Kambe Yesu se a a sungule swakudya swin’wana swo hlawuleka. U nyike vaapostola vakwe xinkwa kutani a ku: ‘Dyanani hikuva leswi swi vula miri wa mina lowu nga ta nyiketiwa hikwalaho ka n’wina.’ Hiloko a va nyika xinwelo xa vhinyo kutani a ku: ‘Nwanani hikuva leswi swi vula ngati ya mina leyi nga ta halatiwa hikwalaho ka n’wina.’ Bibele yi swi vitana ‘xilalelo xa Hosi.’
Vaisrayele va dye Paseka leswaku yi va tsundzuxa hi ta nkarhi lowu ntsumi ya Xikwembu yi ‘tluleke’ tiyindlu ta vona aEgipta, kambe yi dlaya mativula etindlwini ta Vaegipta. Kambe Yesu a a lava leswaku valandzeri vakwe va n’wi tsundzuka va tlhela va tsundzuka ni ndlela leyi a nyikeleke vutomi bya yena ha yona hikwalaho ka vona. Hi yona mhaka leyi a va byeleke leswaku va tlangela swakudya leswi swo hlawuleka lembe ni lembe.
Endzhaku ko dya Xilalelo xa Hosi, Yesu u byele vaapostola vakwe leswaku va tlhariha naswona va tiya eripfumelweni. Eku heteleleni va yimbelelele Xikwembu risimu kutani va famba. Se a ri sikurile swinene, kumbexana hi matakuxa. A hi voneni laha va yaka kona.
Matewu 26:14-30; Luka 22:1-39; Yohane tindzima 13 ku ya eka 17; 1 Vakorinto 11:20.
Swivutiso
- Hilaha swi kombisiweke hakona laha xifanisweni, ha yini Yesu ni vaapostola vakwe va 12 va ri ekamareni lerikulu ra le henhla?
- I mani wanuna loyi a fambaka, naswona u ya endla yini?
- Hi swihi swakudya swo hlawuleka leswi Yesu a swi sunguleke endzhaku ka loko va hete ku dya Paseka?
- Xana Paseka a yi va tsundzuxa yini Vaisrayele, naswona swakudya leswi swo hlawuleka swi va tsundzuxa yini valandzeri va Yesu?
- Endzhaku ka Xilalelo xa Hosi, Yesu u va byele yini valandzeri vakwe, naswona va endle yini?
Swivutiso swo engetela
- Hlaya Matewu 26:14-30.
Xana Matewu 26:15 yi swi kombisa njhani leswaku Yudasi u xenge Yesu hi vomu?
Hi swihi swikongomelo swimbirhi swa ku halatiwa ka ngati ya Yesu?
- Hlaya Luka 22:1-39.
Xana Sathana u nghene eka Yudasi hi ndlela yihi?
- Hlaya Yohane 13:1-20.
Loko hi languta mhaka leyi nga eka Yohane 13:2, xana hi nga veka Yudasi nandzu eka leswi a swi endleke, naswona malandza ya Xikwembu ma nga dyondza yini eka leswi?
Hi yihi dyondzo leyikulu leyi Yesu a hi vekeleke yona?
- Hlaya Yohane 17:1-26.
Xana Yesu u va khongelele njhani valandzeri vakwe leswaku “va va un’we”?


text:
Tluka Leri Nga Ni Xihloko-nkulu/Tluka Ro Sungula
Xana Swilo Leswi Hanyaka Swilo Tumbuluxiwa?
Nkandziyiso wa March 2014
Broxara leyi a yi xavisiwi. Yi lunghiseleriwe ku pfuneta entirhweni wa misava hinkwayo wa ku dyondzisa vanhu Bibele, lowu sekeriwaka hi minyikelo ya ku tirhandzela.
UHandle ka loko ku kombisiwile, Matsalwa lama tshahiweke eka broxara leyi ma huma eka Vuhundzuluxeri Bya Misava Leyintshwa Bya Matsalwa Yo Kwetsima. Laha ku kumekaka NW endzhaku ka ku tshaha, swi kombisa leswaku mhaka ya kona yi huma eka New World Translation of the Holy Scriptures


text:
Tinhlamulo Ta Swivutiso Swa Bibele
Xana lava feke va ta tlhela va hanya?
Yehovha Xikwembu i Munyiki wa vutomi. (Pisalema 36:9) Xana swa tshembisa leswaku Xikwembu xi ta va pfuxa lava feke? Bibele ya hi tiyisekisa leswaku Yehovha u ta va pfuxa enkarhini lowu taka. (Hlaya Mintirho 24:15) Kambe ha yini a va pfuxa?
Ku sukela eku sunguleni, Muvumbi wa hina a a lava leswaku vanhu va hanya hilaha ku nga heriki laha misaveni. (Genesa 1:31; 2:15-17) Ni sweswi wa ha lava sweswo. Swi n’wi twisa ku vava ku vona vutomi bya hina byi tale hi swiphiqo, byi tlhela byi hela hi ku hatlisa ku fana ni hunguva.—Hlaya Yobo 14:1, 14, 15.
Lava nga ta pfuxiwa va ta ya hanya kwihi?
Xana Xikwembu xi vumbe vanhu leswaku va ya hanya etilweni? Doo! Xikwembu xi tumbuluxe tintsumi leswaku ti tshama etilweni, kasi vanhu xi va vumbele ku hanya emisaveni. (Genesa 1:28; Yobo 38:4, 7) Anakanya hi ku pfuxiwa ka vafi loku Yesu a ku endleke. Lava a va pfuxeke u va pfuxele laha misaveni. Hilaha ku fanaka, lava nga ta pfuxiwa enkarhini lowu taka va ta pfuxeriwa ku hanya laha emisaveni.—Hlaya Yohane 5:28, 29; 11:44.
Kambe, Xikwembu xi hlawule vanhu va nga ri vangani lava nga ta hanya etilweni va ri ni miri ya moya. (Luka 12:32; 1 Vakorinto 15:49, 50) Lava nga ta pfuxeriwa ku ya hanya etilweni, va ta fuma misava tanihi tihosi na Kreste.—Hlaya Nhlavutelo 5:9, 10.
DYONDZA SWO TALA
I Yini Ku Pfuxiwa Ka Vafi?
Swi nga ha ku hlamarisa ku twa leswaku i vamani lava nga ta pfuxiwa enkarhini lowu taka.


text:
Xana Xikwembu Xi Ta Ndzi Pfuna Loko Ndzi Khongela?
Nhlamulo ya Bibele
Xikwembu xa va pfuna vanhu lava swi khongelelaka hi mbilu hinkwayo swilo leswi fambisanaka ni ku rhandza ka xona. Hambiloko u nga si tshama u khongela, swikombiso swa le Bibeleni swa vanhu lava khongeleleke mpfuno wa Xikwembu swi nga ku khutaza. Hi xikombiso:
“
Ndzi pfune, Wena Yehovha Xikwembu xanga; ndzi ponise hi ku ya hi musa wa wena wa rirhandzu.”—Pisalema 109:26.
“
Ndza pfumala naswona ndzi xisiwana: Oho Xikwembu, ndzi pfune.”—Pisalema 69:6, Douay Version.
Mutsari wa marito wolawo a a ri ni ripfumelo leri tiyeke eka Xikwembu. Kambe, Xikwembu xa va yingisela vanhu hinkwavo lava khongelaka eka xona va ri ni langutelo lerinene, vo tanihi lava va “
tshovekeke mbilu” kumbe lava va “
pfotlokeke emoyeni.”—Pisalema 34:18.
A wu fanelanga u ehleketa leswaku Xikwembu xi le kule na wena lerova a xi na mhaka ni swiphiqo swa wena. Bibele yi ri: “
Yehovha u tlakukile, hambiswiritano wa n’wi vona la titsongahata; kambe la titlakusaka u n’wi tivela ekule.” (Pisalema 138:6) Entiyisweni, Yesu u tshame a byela vadyondzisiwa vakwe a ku: “
Hambi ku ri misisi ya tinhloko ta n’wina yi hlayiwile hinkwayo.” (Matewu 10:30) Xikwembu xi tiva vuxokoxoko hinkwabyo bya wena lebyi hambi ku ri wena u nga byi tiviki. Kutani swi le rivaleni leswaku xi ta ku yingisela loko u khongelela mpfuno wa xona hikwalaho ka mivilelo ya wena.—1 Petro 5:7.
DYONDZA SWO TALA
Hi Yihi Dyondzo Leyi Nga Ntiyiso Malunghana Ni Xikwembu?
U anakanya onge Xikwembu xa khathala ha wena? Dyondza hi vumunhu bya xona ni ndlela leyi u nga tshinelaka eka xona ha yona.


text:
NDZIMA YA VUNKOMBO
“A Ya Emahlweni A Kulela Eka Yehovha”
1, 2. A xi ri njhani xiyimo loko Samuwele a vulavula ni vanhu va le Israyele naswona ha yini a a lava ku va pfuna leswaku va hundzuka?
SAMUWELE u langute vanhu vakwe. Tiko hinkwaro ri hlengeletane eGiligala naswona ri rhangeriwa hi wanuna wo tshembeka la tirheke tanihi muprofeta ni muavanyisi makume ya malembe. Hi ku ya hi khalendara ya namuntlha, a ku ri May kumbe June; xixika a xi sungurile. Koroni a yi wupfile naswona a yi lunghekele ku tshoveriwa. Ntshungu a wu rhiye ndleve. Xana Samuwele a a ta ti fikelela njhani timbilu ta wona?
2 Vanhu a va nga swi voni leswaku xidyoho xa vona xi bihe ku fikela kwihi. Va sindzise leswaku va lava hosi leyi nga munhu wa nyama. A va nga swi xiyi leswaku va delela Yehovha Xikwembu xa vona ni muprofeta wa xona. Entiyisweni, a va ala leswaku Yehovha a va Hosi ya vona! Xana Samuwele a a ta va pfuna njhani leswaku va hundzuka?
Vujaha bya Samuwele byi nga hi dyondzisa swo tala malunghana ni ku aka ripfumelo eka Yehovha ku nga khathariseki minkucetelo yo biha
3, 4. (a) Ha yini Samuwele a vulavule hi vuntshwa byakwe? (b) Ha yini xikombiso xa Samuwele xa ripfumelo xi ri lexi vuyerisaka eka hina namuntlha?
3 Samuwele u va byele a ku: “Loko ku ri mina, ndzi kurile.” Leswi a a ri ni misisi yo basa, sweswo swi endle leswaku marito yakwe ma va ni ntikelo. Hiloko a ya emahlweni a ku: “Ndzi fambe emahlweni ka n’wina ku sukela evuntshweni bya mina ku fikela esikwini leri.” (1 Sam. 11:14, 15; 12:2) Hambileswi a a dyuharile, a a nga swi rivalanga leswi endlekeke loko a ha kula. Swiboho leswi a swi endleke loko a ha ri jaha, swi n’wi pfune leswaku a va ni ripfumelo naswona a tinyiketela eka Yehovha Xikwembu xakwe.
4 Leswi Samuwele a a tshama ni vanhu lava nga tshembekiki naswona va nga riki na ripfumelo, a a fanele a tshama a ri karhi a tiyisa ripfumelo rakwe. Namuntlha a swi olovi ku va ni ripfumelo, hikuva hi hanya emisaveni yo homboloka leyi vanhu va kona va nga riki na ripfumelo. (Hlaya Luka 18:8.) A hi voneni leswi hi nga swi dyondzaka eka xikombiso xa Samuwele, ku sukela loko a ha ri xifanyetana.
“A Tirhela Emahlweni Ka Yehovha A Ri Mufana”
5, 6. Xana Samuwele a nga kulanga ku fana ni vana van’wana hi ndlela yihi naswona ha yini vatswari vakwe a va tiyiseka leswaku n’wana wa vona u ta khathaleriwa?
5 Samuwele a nga kulanga ku fana ni vana van’wana. Endzhakunyana ka loko a lumuriwile, kumbexana loko a ri ni malembe ya mune kumbe ku tlula, u sungule ntirho lowu a a ta wu endla vutomi byakwe hinkwabyo etabernakeleni yo kwetsima ya Yehovha eXilo, leyi a yi ri eka mpfhuka wo tlula tikhilomitara ta 30 ku suka ekaya ka vona eRhama. Vatswari vakwe, ku nga Elkana na Hana, va n’wi nyiketele eka Yehovha leswaku a ta endla ntirho wo hlawuleka naswona a va Munaziri vutomi byakwe hinkwabyo. * Xana leswi swi kombisa leswaku vatswari vakwe a va nga ri na mhaka na yena?
6 Doo! A va swi tiva leswaku n’wana wa vona u ta khathaleriwa eXilo. Swi le rivaleni leswaku Muprista Lonkulu Eli a a ta vona leswaku wa khathaleriwa tanihi leswi a a tirha na yena. A ku ri ni vavasati lava a va tirhela etabernakeleni naswona a va khomisana.—Eks. 38:8; Vaav. 11:34-40.
7, 8. (a) Lembe ni lembe, xana vatswari va Samuwele a va n’wi khutaza njhani? (b) Xana namuntlha vatswari va nga dyondza yini eka vatswari va Samuwele?
7 Ku engetela kwalaho, Hana na Elkana a va n’wi rivalanga n’wana wa vona wa mativula, tanihi leswi a a ri nhlamulo ya xikhongelo xa vona. Hana u kombele n’wana eka Xikwembu, a xi tshembisa leswaku u ta n’wi nyiketela eka xona leswaku a xi endlela ntirho wo kwetsima. Loko va n’wi endzela lembe ni lembe, Hana a a n’wi endlela nguvu yo pfumala mavoko leswaku a ta tirha ha yona etabernakeleni. A a swi tsakela ku endzeriwa hi vatswari vakwe. A swi kanakanisi leswaku a a tsaka swinene loko va n’wi khutaza ni ku n’wi byela ndlela leyi swi nga swa nkoka ha yona ku tirhela Yehovha endhawini yoleyo yo kwetsima.
8 Namuntlha vatswari va nga dyondza swo tala eka Hana na Elkana. Swi tolovelekile leswaku vatswari va karhateka ngopfu hi swilo swa nyama swa vana va vona kutani va honisa swilo swa moya. Kambe vatswari va Samuwele a va rhangisa swilo swa moya naswona sweswo swi hoxe xandla eka ndlela leyi a nga kula ha yona.—Hlaya Swivuriso 22:6.
9, 10. (a) Hlamusela tabernakela ni ndlela leyi Samuwele a a titwa ha yona hi ndhawu yoleyo yo kwetsima. (Nakambe vona nhlamuselo ya le hansi.) (b) Xana vutihlamuleri bya Samuwele a byi katsa yini naswona u ehleketa leswaku namuntlha vantshwa va nga xi tekelela njhani xikombiso xakwe?
9 Hi nga vona Samuwele hi mahlo ya mianakanyo a ri karhi a kula naswona a ri karhi a rhendzeleka etintshaveni ta Xilo. Loko a ri ehenhla, u vone muti ni nkova lowu nga etlhelo ka wona, kambe lexi n’wi tsakiseke swinene i ku vona tabernakela ya Yehovha. Tabernakela yoleyo a yi ri ndhawu yo kwetsima. * Se a yi ri ni malembe ya 400 yi akiwile ehansi ka nkongomiso wa Muxe, naswona a ku ri yona ntsena ndhawu ya vugandzeri lebyi tengeke bya Yehovha emisaveni hinkwayo.
10 Samuwele u kule a ri karhi a rhandza tabernakela. Rungula leri a ri tsaleke hi ku famba ka nkarhi ri ri: “Samuwele a a tirhela emahlweni ka Yehovha a ri mufana, a tikhame efodi ya ntsembyana.” (1 Sam. 2:18) Nguvu yoleyo yo pfumala mavoko a yi kombisa leswaku a a pfuneta vaprista etabernakeleni. Hambileswi a a nga humi endyangwini wa vaprista, mintirho yakwe a yi katsa ku pfula tinyangwa ta tabernakela nimixo ni ku pfuneta Eli loyi se a a dyuharile. Hambileswi a a tiphina hi malunghelo wolawo, hi ku famba ka nkarhi u sungule ku karhateka. A ku ri ni leswi a swi nga fambi kahle endlwini ya Yehovha.
U Tshame A Tengile Hambileswi A Ku Ri Ni Vuhomboloki
11, 12. (a) Hofini na Finiyasi va endle xidyoho xihi? (b) I vubihi ni vukanganyisi bya muxaka muni lebyi Hofini na Finiyasi va byi endleke etabernakeleni? (Nakambe vona nhlamuselo ya le hansi.)
11 Samuwele u sungule ku vona vubihi ni vukanganyisi a ha ri ntsongo swinene. Eli a a ri ni vana vambirhi va majaha, ku nga Hofini na Finiyasi. Rungula ra Samuwele ri ri: “Vana va Eli a va ri vanhu lava nga pfuniki nchumu; a va nga ri na mhaka na Yehovha.” (1 Sam. 2:12) Swiga leswi nga eka ndzimana leyi swa fambisana. Hofini na Finiyasi a va ri “vanhu lava nga pfuniki nchumu,” hikuva a va nga ri na mhaka na Yehovha swin’we ni milawu yakwe yo lulama. Leswi hi swona leswi endleke leswaku va endla swidyoho leswin’wana hinkwaswo.
12 Nawu wa Xikwembu a wu yi veke erivaleni mintirho leyi faneleke yi endliwa hi vaprista ni ndlela leyi va faneleke va ma endla ha yona magandzelo etabernakeleni. A ku ri ni xivangelo lexi twalaka xa sweswo! Magandzelo wolawo a ku ri lunghiselelo ra Xikwembu ro rivalela swidyoho leswaku vanhu va tlhela va amukeleka eka xona, xi va katekisa ni ku va kongomisa. Kambe Hofini na Finiyasi va endle leswaku vaprista-kulobye va nga ha wu landzeli nkongomiso wa Xikwembu wo endla magandzelo. *
13, 14. (a) Xana vanhu va timbilu letinene va khumbiwe njhani hi vuhomboloki lebyi a byi ri etabernakeleni? (b) Xana Eli u tsandzeke njhani ku va tatana tlhelo muprista lonkulu?
13 Ehleketa Samuwele a ri karhi a vona vuhomboloki lebyi hinkwabyo byi nga lulamisiwi. I vanhu vangani lava a va voneke, lava katsaka swisiwana, vanhu lava tshikilelekeke va ya etabernakeleni va ri ni ntshembo wa leswaku va ta chaveleriwa, kambe va tlhelela emakaya va tshoveke timbilu? Xana u titwe njhani loko a vona Hofini na Finiyasi na vona va nga yi xiximi milawu ya Yehovha malunghana ni rimbewu, tanihi leswi a va va ni vuxaka bya rimbewu ni vavasati lava a va tirha etabernakeleni? (1 Sam. 2:22) Kumbexana a a ri ni ntshembo wa leswaku Eli u ta lulamisa xiyimo lexi.
Samuwele u fanele a karhateke swinene ku vona vuhomboloki bya vana va Eli va majaha
14 Eli a a ri ni vutihlamuleri byo lulamisa xiyimo xexo. Tanihi muprista lonkulu, a a ri ni vutihlamuleri bya leswi endlekaka etabernakeleni. Leswi a a ri tata wa vona, a a ri ni mfanelo yo va tshinya. Hi hala tlhelo, a va tivavisa naswona leswi a va swi endla a swi karhata vanhu vo tala etikweni. Hambileswi Eli a a ri muprista lonkulu tlhelo tatana, a nga endlanga nchumu, naswona a nga tiyisanga voko loko a tshinya vana vakwe va majaha. (Hlaya 1 Samuwele 2:23-25.) Kambe a va fanele va tshinyiwe swinene. A va faneriwa hi rifu hikwalaho ka swidyoho leswi a va swi endla!
15. Yehovha u rhumele rungula rihi eka Eli naswona ndyangu wa Eli wu angule njhani eka xilemukiso xexo?
15 Sweswo swi kale swi endla leswaku Yehovha a rhumela ‘munhu wakwe’ eka Eli leswaku a ya n’wi byela rungula ra vuavanyisi. Kambe vito ra munhu yoloye a ri boxiwanga. Yehovha u byele Eli a ku: ‘U tshamela ku xixima vana va wena.’ Xisweswo, Xikwembu xi vule ka ha ri emahlweni leswaku vana va Eli vo homboloka va ta fa naswona ndyangu wakwe wu ta weriwa hi khombo wu tlhela wu lahlekeriwa hi lunghelo ro va vaprista. Xana leswi swi endle leswaku ndyangu wolowo wu cinca? Bibele yi kombisa leswaku a wu cincanga.—1 Sam. 2:27–3:1.
16. (a) Hi swihi swiviko leswi hi swi hlayaka malunghana ni loko Samuwele a ha ri ntsongo? (b) Xana swa ku tsakisa swiviko sweswo? Hlamusela.
16 Xana leswi hinkwaswo swi n’wi khumbe njhani Samuwele loyi a ha ri ntsongo? Hambileswi a ku ri ni vuhomboloki byo tala, lexi tsakisaka hileswaku u tshame a tshembekile. Tsundzuka leswaku 1 Samuwele 2:18 yi vule leswaku Samuwele “a a tirhela emahlweni ka Yehovha a ri mufana” hi ku tshembeka. Hambileswi a ha ri ntsongo, a a tinyiketerile entirhweni lowu a a wu endlela Xikwembu. Eka ndzimana 21 ya ndzima leyi fanaka, hi kuma marito lawa: “Mufana loyi Samuwele a ya emahlweni a kulela eka Yehovha.” Loko a ri karhi a kula, vuxaka byakwe ni Tata wakwe wa le tilweni byi ye byi tiya. Ku va ni vuxaka byo tano na Yehovha i xisirhelelo lexinene eka vukanganyisi hinkwabyo.
17, 18. (a) Xana vantshwa lava nga Vakreste va nga xi landzela njhani xikombiso xa Samuwele loko va kanganyisiwa? (b) I yini leswi kombisaka leswaku Samuwele u hlawule ndlela leyinene?
17 A swi ta olova ku va Samuwele a tibyela leswaku leswi muprista lonkulu ni vana vakwe va dyohaka, na yena a nga tiendlela leswi a swi rhandzaka. Kambe vukanganyisi bya vanhu van’wana, ku katsa ni lebyi endliwaka hi lava nga ni vutihlamuleri, a byi fanelanga byi hi nyika xivangelo xo dyoha. Namuntlha, vantshwa vo tala lava nga Vakreste va landzela xikombiso xa Samuwele naswona va hambeta va “ya emahlweni [va] kulela eka Yehovha” hambiloko vanhu van’wana lava tshamaka na vona va nga va vekeli xikombiso lexinene.
18 Xana sweswo swi n’wi pfune njhani Samuwele? Ha hlaya: “Enkarhini wolowo hinkwawo mufana loyi Samuwele a a kula naswona a rhandzeka swinene hi ku ya hi langutelo ra Yehovha ni ra vanhu.” (1 Sam. 2:26) Kutani u kule a rhandziwa hi vanhu lava rhandzaka Xikwembu. Yehovha a a ri rhandza swinene jaha leri hikwalaho ka leswi a ri tshembekile. Samuwele a a tiyiseka leswaku Xikwembu xakwe xi ta byi herisa vuhomboloki hinkwabyo lebyi a byi ri kona eXilo, hambileswi a nga ri tivi siku ra kona. Siku rin’wana nivusiku ku kumeke nhlamulo ya nkarhi lowu vuhomboloki bya vana va Eli a byi ta hela ha wona.
“Vulavula, Hikuva Nandza Wa Wena U Yingisile”
19, 20. (a) Hlamusela leswi endlekeke eka Samuwele siku rin’wana nivusiku etabernakeleni. (b) Xana Samuwele u swi tive njhani leswaku i mani loyi a vulavula na yena naswona u n’wi khome njhani Eli?
19 A ku ri mahlamba-ndlopfu; naswona rin’wana ra mavoni ya le tabernakeleni a ra ha voninga. A ku lo whii, loko a twa rito ri n’wi vitana. A a ehleketa leswaku u vitaniwa hi Eli, loyi se a a dyuharile naswona a nga ha voni kahle. Hiloko a pfuka “a tsutsumela eka” mukhalabye yoloye. Ehleketa hi jaha rero ri ri karhi ri tsutsuma ri nga ambalanga ni maphaxani ri ya eka Eli? Swa chavelela ku xiya leswaku Samuwele a a n’wi xixima Eli naswona a a ri ni musa eka yena. Ku nga khathariseki swidyoho swakwe hinkwaswo, Eli a a ha ri muprista lonkulu wa Yehovha.—1 Sam. 3:2-5.
20 Samuwele u pfuxe Eli, kutani a ku: “Hi mina loyi, hikuva u ndzi vitanile.” Kambe u vule leswaku a nga n’wi vitananga, hiloko a n’wi byela leswaku a tlhelela eku etleleni. Ku tlhele ku endleka leswi fanaka! Eli u hetelele a swi xiya leswaku a ku endleka yini. Se a ku hundze nkarhi wo leha Yehovha a nga si komba vanhu vakwe xivono kumbe ku va byela rungula ra vuprofeta, naswona leswi a swi hlamarisi. Kambe Eli a a swi tiva leswaku i Yehovha la vulavulaka ni jaha leri! U byele Samuwele leswaku a ya eku etleleni a tlhela a n’wi byela ndlela leyi a faneleke a hlamula ha yona loko a twa rito rero. Samuwele u endle tano. Swi nga si ya kwihi, Samuwele u tlhele a twa rito leri fanaka ri n’wi vitana ri ku: “Samuwele, Samuwele!” U hlamule a ku: “Vulavula, hikuva nandza wa wena u yingisile.”—1 Sam. 3:1, 5-10.
21. Hi nga n’wi yingisa njhani Yehovha namuntlha naswona ha yini swi ri swa nkoka ku endla tano?
21 Eku heteleleni, Yehovha u tlhele a kuma nandza loyi a a ta n’wi yingisa eXilo. Samuwele u yingise Yehovha vutomi byakwe hinkwabyo. Xana na wena u ta endla tano? A hi fanelanga hi rhanga hi twa rito leri nga tolovelekangiki ri vulavula na hina. Ninamuntlha Xikwembu xa ha vulavula na hina hi ku tirhisa Rito ra xona, ku nga Bibele. Loko hi ya hi xi yingisa naswona hi hanya hileswi hi swi dyondzaka, ripfumelo ra hina ri ta kula. Swi ve tano eka Samuwele.
22, 23. (a) Xana rungula leri eku sunguleni Samuwele a a chava ku byela Eli ri endleke hi ndlela yihi? (b) Xana ndhuma ya Samuwele yi hambete yi kula hi ndlela yihi?
22 Vusiku byebyo a byi ri bya nkoka eka Samuwele hikuva u sungule ku va ni vuxaka byo hlawuleka na Yehovha, a va muprofeta tlhelo muvulavuleri wakwe. Eku sunguleni Samuwele a a chava ku byela Eli leswi Yehovha a n’wi byeleke swona. Phela sweswi a ku ri ro hetelela Yehovha a vulavula hileswi a swi ta endleka endyangwini wa Eli ku nga ri khale. Kambe Samuwele u ve ni xivindzi xo vulavula na Eli, naswona u n’wi yingisile. Swi nga si ya kwihi, hinkwaswo leswi Yehovha a swi vuleke swi hetisekile: Tiko ra Israyele ri ye ri ya lwa ni Vafilista, Hofini na Finiyasi va dlayiwe hi siku rero, kutani Eli u file loko a twa leswaku Areka yo kwetsima ya Yehovha yi tekiwile.—1 Sam. 3:10-18; 4:1-18.
23 Hambiswiritano, vanhu va swi tivile leswaku Samuwele a a ri muprofeta wo tshembeka. Bibele yi vula leswaku “Yehovha a va na yena,” leswi kombisaka leswaku Yehovha u endle leswaku hinkwaswo leswi Samuwele a swi profeteke swi hetiseka.—Hlaya 1 Samuwele 3:19.
“Samuwele A Vitana Eka Yehovha”
24. Hi ku famba ka nkarhi, xana Vaisrayele va endle xiboho xihi naswona ha yini a ku ri xidyoho lexikulu?
24 Xana Vaisrayele va landzele nkongomiso wa Samuwele kutani va va vanhu va moya va tlhela va tshembeka? Doo! Hi ku famba ka nkarhi, va vule leswaku va lava ku avanyisiwa hi hosi leyi nga munhu wa nyama. A va lava ku fana ni matiko man’wana lama nga ni tihosi. Hikwalaho ka nkongomiso wa Yehovha, Samuwele u xi amukerile xikombelo xa vona. Kambe a a fanele a komba Vaisrayele ndlela leyi xidyoho xa vona a xi ri xikulu ha yona. Leswi a va swi endla a swi kombisa leswaku va ala ku fumiwa hi Yehovha! Kutani u hlengelete vanhu eGiligala.
25, 26. Eku heteleleni, xana Samuwele u va pfune njhani vanhu vakwe eGiligala leswaku va vona ndlela leyi xidyoho xa vona a xi ri xikulu ha yona emahlweni ka Yehovha?
25 Hi mahlo ya mianakanyo a hi tivoneni hi ri exikarhi ka Vaisrayele lava a va ri eGiligala leswaku va ta yingisela Samuwele. Samuwele u tsundzuxe Vaisrayele hi ku tshembeka kakwe. Ha hlaya: “Samuwele a vitana eka Yehovha.” U kombele Yehovha leswaku ku va ni ku dzindza ka tilo.—1 Sam. 12:17, 18.
26 Xana a swi ta kotekisa ku yini leswaku ku va ni dzindza ka tilo hi xixika? Leswi a swi nga si tshama swi endleka! Hambileswi van’wana a va kanakana leswaku leswi Samuwele a swi kombeleke swi ta endleka, swi endlekile. Mapapa ma sungule ku hlangana, hiloko ku hunga moya lowu nga voyamisa ni koroni. Endzhaku ka sweswo, ku ve ni ku dzindza ka tilo, hiloko mpfula yi na. Xana vanhu va angule njhani? “Vanhu hinkwavo va n’wi chave ngopfu Yehovha na Samuwele.” Eku heteleleni, va yi vonile ndlela leyi xidyoho xa vona a xi ri xikulu ha yona.—1 Sam. 12:18, 19.
27. Xana Yehovha u titwa njhani hi vanhu lava tekelelaka ripfumelo ra Samuwele?
27 Samuwele a hi yena la fikeleleke timbilu ta vaxandzuki volavo, kambe i Yehovha Xikwembu. Ku sukela loko a ha ri muntshwa kukondza a dyuhala, u ve ni ripfumelo eka Xikwembu xakwe. Yehovha u n’wi katekisile. Ninamuntlha, Yehovha a nga si cinca. Wa ha va katekisa lava tekelelaka ripfumelo ra Samuwele.
^ ndzim. 5 Vanaziri a va nga fanelanga va nwa swakunwa swa xihoko kumbe ku tsemeta misisi. Vo tala va vona a va va Vanaziri ku ringana nkarhi wo karhi, kambe van’wana vo tanihi Samsoni, Samuwele na Yohane Mukhuvuri va ve Vanaziri vutomi bya vona hinkwabyo.
^ ndzim. 9 Tabernakela a yi ri ni xivumbeko xa bokisi, naswona a yi endliwe hi mapulanga. A yi endliwe hi swilo swo saseka swinene, swo tanihi madzovo ya swifuwo, yi khavisiwe hi malapi yo saseka ni hi mapulanga yo durha ya silivhere ni ya nsuku. A yi ri exivaveni lexi na xona xi nga ni xivumbeko xa bokisi laha a ku ri ni alitari leyi ku endleriwaka eka yona magandzelo. Hi ku famba ka nkarhi ku akiwe makamara ya vaprista etlhelo ka tabernakela. Swi nga ha endleka leswaku Samuwele a a etlela eka rin’wana ra makamara wolawo.
^ ndzim. 12 Ku ni swikombiso swimbirhi swa ku nga xiximi leswi hi swi kumaka emhakeni leyi. Xo sungula, Nawu a wu swi veke erivaleni leswaku hi swihi swiphemu leswi a swi fanele swi dyiwa hi vaprista loko ku endliwa magandzelo. (Det. 18:3) Kambe vaprista vo homboloka lava a va ri etabernakeleni va sungule mukhuva lowu nga riki wunene. A va tshika malandza ya vona ma nghenisa tiforoko letikulu emapotweni lama nga exitikweni, ma titekela nyama yin’wana ni yin’wana leyi ma yi lavaka! Xa vumbirhi, loko vanhu va ta endla magandzelo ealitarini, vaprista volavo a va va sola-sola naswona a va titekela nyama leyi nga swekiwangiki hambiloko mafurha ya yona ma nga si nyiketeriwa eka Yehovha.—Lev. 3:3-5; 1 Sam. 2:13-17.